Azərbaycan tarixi haqqında - yeniinfo.com\nAzərbaycan tarixi haqqında\nƏlavə etdi: Admin 15 May 2020 15 May 2020 0233\nAzərbaycan dünyanın ən qədim sivilizasiya mərkəzlərindən biridir. Ölkəmizin ərazisində Azıx, Tağlar, Damcılı, Daşsalahlı, Qazma mağaralarında, habelə başqa yaşayış məskənlərində aşkar olunan arxeoloji tapıntılar, o cümlədən 300-400 min il bundan əvvəl yaşamış qədim insanın – Azıx adamının (Azıxantrop) çənə sümüyü Azərbaycanın ibtidai insanların formalaşdıqları əraziyə daxil olduğunu sübut edir. Bu nadir tapıntıya görə Azərbaycan ərazisi “Avropanın ən qədim sakinləri” xəritəsinə daxil edilmişdir.\nTəqribən 5 min illik dövlətçilik tarixinə malik Azərbaycan xalqı dünyanın ən qədim dövlətçilik ənənələrinə sahib olan xalqlarındandır. Azərbaycan ərazisində ilk dövlət qurumları və ya etnik-siyasi birliklər hələ eramızdan əvvəl yaranmağa başlamışdır.\nEramızdan əvvəl I minillikdə – eramızın I minilliyinin əvvəllərində Azərbaycan torpaqlarında Manna, Atropatena və Albaniya kimi güclü dövlətlər mövcud olmuşdur. Bu dövlətlər Azərbaycanda dövlət idarəçiliyi mədəniyyətinin daha da yüksəldilməsində, ölkənin iqtisadi-mədəni tarixində, eləcə də vahid xalqın təşəkkülü prosesində mühüm rol oynamışlar.\nHəmin dövrdə bütün Azərbaycan ərazisini əhatə edən vahid dini görüş yox idi. Qədim türklərin baş Allahı olan Tanrıya sitayiş – Tanrıçılıqla yanaşı zərdüştlük, atəşpərəstlik, günəşə, aya, ulduzlara, torpağa, suya sitayiş olunurdu. Ölkənin şimalında – Albaniya ərazisinin bəzi yerlərində, əsasən dağlıq qərb bölgələrində xristianlıq yayılmışdır.\nEramızın əvvəllərində – III əsrdə Azərbaycan Sasani imperiyasının, VII əsrdə isə Ərəb xilafətinin tərkibinə daxil edilmişdir.\nVII əsrdə islam dininin qəbul olunması Azərbaycanın tarixi müqəddəratında və xalqımızın taleyində əsaslı hadisə oldu. İslam dini vahid xalqın və dilin təşəkkülünə güclü təkan verdi, bu prosesin sürətlənməsinə həlledici təsir göstərdi. Türk və digər etnoslar arasında dini birliyin yaranması onların yayıldığı bütün Azərbaycan ərazisində vahid adət-ənənələrin təşəkkülünə, qaynayıb-qarışma prosesinin daha da dərinləşməsinə səbəb oldu.\nIX əsrin ortalarından Azərbaycanda yeni siyasi dirçəliş başlandı: Sacilər, Şirvanşahlar, Salarilər, Rəvvadilər, Şəddadilər, Eldənizlər dövlətləri yarandı. Müstəqil dövlətlərin yaranması nəticəsində siyasi, iqtisadi və mədəni həyatın bütün sahələrində oyanış baş verməkdə idi. Azərbaycan tarixinin İntibah dövrü başlanırdı. 600 ilə qədər davam edən Sasani və ərəb əsarətindən sonra yerli dövlətlərin yaranması, islam dininin bütün ölkə ərazisində əsas təkallahlı dinə çevrilməsi Azərbaycan xalqının etnik təkamülündə, vahid dilin və mədəniyyətin təşəkkülündə mühüm rol oynadı.\nXV-XVIII əsrlərdə Azərbaycanın dövlətçilik mədəniyyəti daha da zənginləşdi. Bu dövrdə Şərqin geniş ərazili Qaraqoyunlu, Ağqoyunlu, Səfəvi, Əfşar və Qacar dövlətləri bilavasitə Azərbaycan sülalələri tərəfindən idarə olunurdu.\nUzun Həsənin (1468-1478) hakimiyyəti illərində Ağqoyunlu dövləti bütün Yaxın və Orta Şərqdə qüdrətli hərbi-siyasi amilə çevrildi. Uzun Həsən bütün Azərbaycan torpaqlarını əhatə edən güclü mərkəzləşdirilmiş dövlət yaratmaq siyasəti yeridirdi. XV əsrin sonu – XVI əsrin əvvəllərində Azərbaycan dövlətçiliyi özünün tarixi təkamülündə yeni mərhələyə qədəm qoydu. Uzun Həsənin nəvəsi görkəmli dövlət xadimi Şah İsmayıl Xətai (1501-1524) bütün Azərbaycan torpaqlarını öz hakimiyyəti altında birləşdirə bildi. Paytaxtı Təbriz şəhəri olan vahid, mərkəzləşdirilmiş Azərbaycan dövləti – Səfəvi dövləti meydana gəldi. Səfəvilərin hakimiyyəti dövründə Azərbaycan dili dövlət dili elan olundu. Səfəvi dövləti Yaxın və Orta Şərqin ən qüdrətli dövlətlərindən birinə çevrildi.\nSəfəvi dövlətinin süqutundan sonra hakimiyyətə gələn görkəmli Azərbaycan sərkərdəsi Nadir şah Əfşar (1736-1747) keçmiş Səfəvi dövlətinin sərhədlərini daha da genişləndirdi. Nadir şah 1739-cu ildə Dehli də daxil olmaqla Şimali Hindistanı ələ keçirdi. Lakin Azərbaycan hökmdarının bu geniş ərazidə qüdrətli mərkəzləşdirilmiş dövlət yaratmaq planları baş tutmadı.\nNadir şahın ölümündən sonra onun idarə etdiyi geniş ərazili dövlət süquta uğradı. XVIII əsrin II yarısında Azərbaycan xırda dövlətlərə – xanlıqlara parçalandı. Həmin dövrü dövlətçilik tariximizdə tənəzzül dövrü kimi qiymətləndirirlər.\nXVIII əsrin sonunda türk sülaləsi olan Qacarlar İranda hakimiyyətə gəldilər. Qacarlar Azərbaycan xanlıqlarını yenidən mərkəzi hakimiyyətə tabe etmək siyasəti yeritməyə başladılar. Beləliklə, Qacarlarla Cənubi Qafqazı işğal etməyə çalışan Çar Rusiyası arasında uzun sürən müharibələr dövrü başlandı. Azərbaycan iki böyük dövlət arasında qanlı müharibələr meydanına çevrildi.\nGülüstan və Türkmənçay müqavilələrindən sonrakı dövr\nGülüstan (1813) və Türkmənçay (1828) müqavilələrinə əsasən Azərbaycan iki imperiya arasında bölüşdürüldü: Şimali Azərbaycan Çar Rusiyasına, Cənubi Azərbaycan isə Qacarların idarə etdiyi İrana daxil edildi.\nHəmin dövrdən etibarən Azərbaycan torpaqlarına, xüsusən Qarabağ, İrəvan və Naxçıvan xanlıqlarının ərazisinə qonşu ölkələrdən kütləvi surətdə erməni əhalisi köçürülməyə başlandı. Təkcə 1828-1829-cu illərdə İrandan 40-50 min, Türkiyədən isə 90 min erməni Azərbaycana köçürüldü. Təsadüfi deyil ki, 1978-ci ildə indiki Tərtər rayonunun Şıxarx qəsəbəsində ermənilərin özləri tərəfindən İranın Marağa bölgəsindən Qarabağa köçürülməsinin 150 illiyi ilə əlaqədar “Marağa-150” abidəsi inşa edilib.\n1988-ci ildə bu abidə ermənilər tərəfindən qəsdən dağıdılıb. Çünki bu abidə ermənilərin tarixi Azərbaycan torpağı olan Qarabağa köçürülməsinin sübutu idi.\nÇar Rusiyası 1836-cı ildə müstəqil Alban xristian kilsəsini ləğv etdi və onu erməni Qriqorian kilsəsinin tabeçiliyinə verdi. Bununla da Azərbaycanın qədim əhalisi olan xristian albanların qriqorianlaşdırılmasına və erməniləşdirilməsinə daha əlverişli şərait yaradıldı.\n1918-1920-ci illərdə 23 ay ərzində mövcud olan Azərbaycan Xalq Cümhuriyyəti müsəlman Şərqində ilk dünyəvi, demokratik dövlət kimi tarixə düşmüşdür. Gərgin və mürəkkəb ictimai-siyasi şəraitdə fəaliyyət göstərmiş Azərbaycan Xalq Cümhuriyyətinin demokratik dövlət quruculuğu, iqtisadiyyat, mədəniyyət, təhsil, hərbi quruculuq və sair sahələrdə həyata keçirdiyi işlər Azərbaycan tarixinin parlaq səhifəsidir.\nAzərbaycan Milli Şurası tərəfindən qəbul edilən İstiqlaliyyət Bəyannaməsində deyilirdi: Bu gündən etibarən Azərbaycan xalqı hakimiyyətə malik olduğu kimi, Cənub-Şərqi Zaqafqaziyanı əhatə edən Azərbaycan tam hüquqlu müstəqil bir dövlətdir. Azərbaycan Xalq Cümhuriyyəti milliyyətindən, məzhəbindən, sinfindən, silkindən və cinsindən asılı olmayaraq, öz sərhədləri daxilində yaşayan bütün vətəndaşlarına siyasi hüquqlar və vətəndaşlıq hüququ təmin edir. Qısa bir vaxt ərzində Azərbaycanın dövlət bayrağı, himni və gerbi qəbul olundu, Azərbaycan dili dövlət dili elan edildi. Dövlət və ordu quruculuğu, iqtisadiyyat və mədəniyyət, təhsil və səhiyyə sahələrində bir çox önəmli, taleyüklü addımlar atıldı. Şərqdə ilk dəfə və əksər Avropa ölkələrindən əvvəl Azərbaycanda qadınlara seçki hüququ verilmişdir.\n1920-ci il yanvarın 11-də Paris sülh konfransında Azərbaycan müstəqil dövlət kimi tanındı. Azərbaycan Xalq Cümhuriyyətinin ərazisi 114 min km2 (mübahisəli ərazilər nəzərə alınmadan), əhalisi 2,8 milyon nəfərdən çox idi.\nAzərbaycan Xalq Cümhuriyyəti Hökuməti 1918-ci il mayın 28-dən iyunun 16-dək Tiflisdə, iyunun 16-dan sentyabrın 17-dən Gəncədə, sentyabrın 17-dən 1920-ci il aprelin 28-dək Bakıda fəaliyyət göstərmişdir.\nAzərbaycan Xalq Cümhuriyyətinin mövcudluğu zamanı 5 Hökumət fəaliyyət göstərmişdir. Bunlardan ilk ikisində Fətəli Xan Xoyski (1875-1920), sonrakı üçündə isə Nəsib bəy Yusifbəyli (1881-1920) Nazirlər Şurasının sədri (Baş nazir) olmuşdur.\nAzərbaycan Xalq Cümhuriyyəti Parlamenti 1918-ci il 7 dekabr 1920-ci il 27 aprel tarixlərində fəaliyyət göstərmiş və bu müddətdə 145 iclas keçirilmişdir. Əlimərdan bəy Topçubaşov (1863-1934) Parlamentin Sədri olmuşdur.\nAzərbaycan Sovet hakimiyyəti illərində\n1920-ci ilin aprelin 28-də bolşevik hərbi təcavüzü nəticəsində Azərbaycan Xalq Cümhuriyyəti süqut etdi. Həmin gün Azərbaycan Sovet Sosialist Respublikasının (Azərbaycan SSR) yaradıldığı elan olundu. Sovet İttifaqı dövründə Zəngəzurun, Göyçənin, Naxçıvanın bir hissəsinin və digər rayonların Azərbaycandan alınaraq Ermənistana birləşdirilməsi, Azərbaycan Xalq Cümhuriyyəti dövründə 114 min kv.km-ə bərabər olan ərazimizin 86,6 min kv.km-ə qədər azaldılması ilə nəticələndi. Bundan başqa, 1923-cü il iyulun 7-də bolşevik liderlərin təşəbbüsü ilə Dağlıq Qarabağ Muxtar Vilayəti yaradıldı.\nAzərbaycanda Sovet hakimiyyətinə qarşı müqavimət və etirazlar qanlı repressiyalarla cavablandırıldı.\nTəkcə 1937-ci ildə 29 min adam repressiyaya məruz qaldı. Bu dövrdə Azərbaycan xalqı özünün Hüseyn Cavid, Mikayıl Müşfiq, Əhməd Cavad, Salman Mümtaz, Əli Nəzmi, Tağı Şahbazi və başqaları kimi onlarla mütəfəkkirlərini itirdi.\nİkinci Dünya Müharibəsi illərində (1939-1945) Bakı nefti Sovet İttifaqının faşizm üzərində qələbəsinin təmin olunmasında mühüm rol oynadı. Azərbaycanlılardan ibarət diviziyaların Qafqazdan Berlinədək şanlı döyüş yolu keçməsi Azərbaycan xalqının igidliyini və fədakarlığını bir daha sübut etdi.\n1948-1953-cü illərdə azərbaycanlıların öz ulu vətənləri olan Qərbi Azərbaycandan (Ermənistan SSR adlanan ərazidən) kütləvi surətdə sürgün olunmasının yeni mərhələsi başlandı. SSRİ Nazirlər Sovetinin 1947-ci il 23 dekabr tarixli qərarı əsasında Ermənistanın 24 rayonundan və İrəvan şəhərindən 100 min nəfərdən çox azərbaycanlı deportasya edilmişdir.\nSovet hakimiyyəti illərində Azərbaycanın sürətli inkişafının və İttifaq miqyasında qabaqcıl respublikaya çevrilməsinin təməli 1969-cu il iyulun 14-də Ulu Öndər Heydər Əliyevin respublika rəhbərliyinə gəlməsi ilə qoyuldu.\nUlu Öndərin Azərbaycana rəhbərlik etdiyi dövrdə iqtisadiyyatın bütün sahələrində mühüm irəliləyişlər əldə edildi, milli-mənəvi dəyərlərin qorunmasına xüsusi diqqət ayrıldı, minlərlə azərbaycanlı təhsil müəssisələrinə ali təhsil almağa göndərildi. 1970-1985-ci illərdə ölkədə 213 iri sənaye müəssisəsi işə salındı, Azərbaycanda istehsal olunan 350 adda məhsul dünyanın 65 ölkəsinə ixrac olunmağa başladı. Görülən böyük işlər nəticəsində Azərbaycan SSRİ məkanında qabaqcıl sənaye, kənd təsərrüfatı və mədəniyyət respublikasına çevrildi.\n1991-ci il oktyabrın 18-də Azərbaycan dövlət müstəqilliyini yenidən qazanaraq, özünü Xalq Cümhuriyyətinin siyasi və hüquqi varisi elan etdi. Azərbaycan Xalq Cümhuriyyəti dövrünün dövlət rəmzləri bərpa edildi. Azərbaycan Respublikası çox mürəkkəb şəraitdə fəaliyyət göstərməyə başladı. Lakin Ermənistanın Azərbaycana qarşı təcavüzünün genişlənməsi, hakimiyyət uğrunda daxili çəkişmələr, iqtisadiyyatın çökməsi ölkəni xeyli zəiflətdi. AXC-Müsavat cütlüyünün səriştəsiz idarəetməsi hətta Azərbaycanı parçalanmaq təhlükəsi ilə üz-üzə qoydu. Dərin siyasi, iqtisadi, hərbi böhran keçirən Azərbaycanda xalqın təkidli tələbi əsasında 1993-cü ildə Heydər Əliyevin hakimiyyətə qayıdışı ilə ölkəmizin qurtuluşunda həlledici dönüş baş verdi. 1993-cü il iyunun 15-də Heydər Əliyev Azərbaycan Respublikası Ali Sovetinin Sədri seçildi. Bu tarix o zamandan Milli Qurtuluş günü kimi qeyd olunur. 1993-cü il oktyabrın 3-də isə Heydər Əliyev Azərbaycan Respublikasının Prezidenti seçildi.\nDünyanı bürüyən iqtisadi böhrana baxmayaraq, respublikamızda irimiqyaslı, transmilli layihələr, iqtisadi islahatlar ardıcıl olaraq həyata keçirilir, ölkənin dinamik inkişafı, əhalinin sosial rifah halının yaxşılaşdırılması istiqamətində mühüm tədbirlər görülür, mürəkkəb tarixi şəraitdə dünyanın aparıcı dövlətləri və nüfuzlu beynəlxalq təşkilatları ilə qarşılıqlı hörmətə əsaslanan əlaqələr uğurla inkişaf etdirilir, dövlətimizin beynəlxalq münasibətlər sistemində yeri və rolu güclənir. Keçirilən bütün seçkilərdə Prezident İlham Əliyevin seçicilərinin böyük əksəriyyətinin etimadını qazanması Azərbaycanda xalq-iqtidar birliyinin bariz nümunəsidir.\nAvstriyanın sonuncu imperatorunun nəticəsi vəfat etdi\nBakıda məktəb direktoru karantini kobud şəkildə pozdu: Şagirdləri kütləvi tədbirə topladı – FOTO\nArxeoloqlar 2000 il əvvəl baş vermiş qətlin üstünü açmağa çalışacaq – FOTO\nAdmin 14 Yanvar 2021 14 Yanvar 2021\n“Keşikçidağ”da tarixi abidələr aşkarlandı – FOTO\nAdmin 23 Yanvar 2021


Crash Bandicoot 4, Buraxıldığı İlk Gün Torrentə Düşdü - Ten.az\nKöhnə nəsil PlayStation oyunçularının sevimlisinə çevrilən Crash Bandicoot-un davamları yayımlanmağa davam edir. Bir müddətdir PC-də gəlməsi gözlənilən Crash Bandicoot 4, dünən çıxdı, ancaq çıxan kimi oyunun DRM qorunması qırıldı.\n| Bandicoot 4 Torrentə Düşdü\nOyunun çıxmasından bir neçə həftə əvvəl bir PC-də oynamaq üçün internet bağlantısı tələb olunduğu açıqlandı. Oyunda heç bir çox oyunçu (multiplayer) xüsusiyyəti olmasa da, bəzi oyunçular bu qərarın yalnız DRM qorunması üçün alındığına qəzəbləndilər. Hakerlərin müdaxiləsi isə çox gec olmadı, oyunun qırılmış versiyası internet bağlantısı tələb etmədən oynana bilər.\nCrash Bandicoot 4 oynayanların ümumi fikrinə görə, Crash oyunları artıq daha çoxunu təklif edə bilmir. Çox insan bu oyunu PlayStation 1 və 2 ilə tanıyırdı və PlayStation 4 üçün remastered (qrafik yenilənməylə) versiyası tamamlamışdı. Ancaq bundan sonra oyuna yeni məzmun əlavə etməyə çalışmaq yaxşı deyil.\nSony Lazım Olan Sözü Deyir! 25-dən çox Yeni PlayStation 5 Xüsusi Oyunu Gəlir\n| DRM qorunması nədir?\nDRM, yəni “Rəqəmsal hüquqların idarə edilməsi” mənasını verir, oyunların yalnız lisenziya altında oynanmasına imkan verir. Fərqli üsullarla işlənmiş bu sistem oyuna yalnız alınan lisenziya vasitəsi ilə daxil olmaq imkanı verir. Məsələn, Cyberpunk 2077-də bu qoruma yox idi və çıxan kimi qırıla bilirdi. Red Dead Redemption 2 bu qorumaya sahib idi, buna görə qırılması çox vaxt aldı. Crash Bandicoot 4 PC versiyasında da bu qoruma var idi, lakin ilk gündən qırıldı. DRM qorunmasının nə qədər güclü olması, inkişaf etdiricilərin ixtiraçılığına və istedadına bağlıdır.


28-06-2019 / 13:19\nXeberler.az bildirir ki, “Kaspersky Lab” şirkətinin mütəxəssisləri “Google Play”də zərərli bekdor “MobOk” proqram təminatı ilə təhciz olunmuş iki fotoredaktor həlli tapıb. Tətbiqlərə abunə ingilis, rus və tay dillərində, həm də ödənişli əsaslarla olub. Zərərli proqram gizli hərəkət edib və zərərçəkmişlər ancaq mobil hesablarından pullar gözlənilmədən silindikdən sonra bundan xəbər tutublar. “Pink Camera” və “Pink Camera 2” yalançı fotoredaktorları 10 min dəfədən çox yüklənilib. Təhlükəli tətbiqlər “Google Play”dən artıq silinib.\nBekdor ən təhlükəli proqram təminatı olaraq, cinayətkarlara onun sahibinin xəbəri olmadan cihazı üzərində nəzarəti əldə keçirməyə imkan verir. “Pink Camera” dakı təhlükəni aşkarlamaq çətin idi, çünki tətbiqlər həqiqətən də fotoredaktor xidmətləri göstərir və rəsmi mənbədən yüklənirdi.\nTətbiqlər lazımi məlumatlara çıxışı əldə edən kimi, onlara yüklənmiş bekdor fon rejimində cihaz haqqında məlumatları toplayaraq cinayətkarların serverinə göndərirdi. Nəticədə, zərərli proqram abunə olma səhifəsinə gətirib çıxaran bir sıra linklər alırdı. Daha sonra “MobOk”, müvafiq sətirə istifadəçinin telefon nömrəsini əlavə edirdi, üstəlik, əgər abunə səhifəsi “CAPTCHA” texnologiyası ilə qorunubsa, bekdor onu avtomatik keçirdi. Əgər abunəni aktivləşdirmək üçün SMS kodu tələb olunurdusa, zərərli proqram bildirişlər haqqında məlumatı istifadə edərək bu mərhələdən müvəffəqiyyətlə keçirdi. Bütün bunlar istifadəçinin iştirakı olmadan və ondan xəbərsiz reallaşırdı.\nGizli bekdor funksiyaları istifadəçilərdən pul oğurlamağa imkan verirdi. Bu kimi zərərli proqramların qurbanına çevrilməmək üçün istifadəçilərə tətbiqləri hətta rəsmi mənbədən yükləyərkən tələb olunan məlumatlara diqqət yetirməyi, eləcə də mobil cihazlarına “Android üçün Kaspersky Internet Security” həllini yükləməyi tövsiyə edirik”, deyə “Kaspersky Lab” şirkətinin antivirus mütəxəssisi İqor Golovin bildirib.\n“Kaspersky Lab” həlləri istifadəçiləri MobOk-dan qoruyur.\n1 milyondan çox Android telefon təhlükədədir


İranlı diplomat Əfşar süleymani M.C.Zərifə süallar ünvanlayıb\nİranın nüvə sazişinin canlandırılması danışıqlarına müvəqqəti ara verilib\n"İranın cəllad rejimi ilə nüvə müzakirəsi lüzumsuzdur"-İsrailin Baş naziri\nTürkiyə mübarizəni dayandırdı, Uels 1/8 finala çıxdı\nAzərbaycan millisi tarixində ilk dəfə Avropa çempionu oldu - VİDEO\nİranın Xarici İşlər Nazirinin müavini Abass Əraqçının Qarabağ münaqişəsi ilə bağlı “yeni sülh planını” təqdim etmək üçün Bakı, Moskva, İrəvan və Ankaraya səfərindən iki gün sonra, İİR-nın Xarici İşlər Naziri Məhəmməd Cavad Zərif “Qarabağ müharibəsində terrorist qüvvələrin iştirakından” əmin olduqlarını və bu məsələni Azərbaycan, Ermənistan, Rusiya və Türkiyə rəsmilərinin diqqətinə çatdırdıqlarını bildirib. O qeyd edib ki, İran belə bir iştirakı qəbul etməyəcəkdir.\nİran İslam Respublikasının Azərbaycan Respublıkasındakı keçmiş səfiri Əfşar Süleymanı M.C.Zərifin bu çıxışı ilə bağlı nazirə bir neçə süal ünvanlayıb.\nKeçmiş səfir soruşur:\n1- Bu mövzunu niyə Abbas Əraqçının bu ölkələrə səfərindən öncə açıqlamırdınız?\n2- Bu fikirin indi səsləndirilməsi təklif etdiyiniz “sülh planı”nın Azərbaycan, Ermənistan, Rusiya və Türkiyə tərəfindən qəbul edilməməsindənmi irəli gəlir?\n3- Niyə ehtimallara söykənirsiniz? Əgər bu haqda həqiqi bilgi və faktlarınız varsa nədən açıqlamır, ölkənin sərhədləri yaxınlığında terrorist quruplaşmaların olduğu barədə İran xalqını məlumatlandırmırsınız?\n4- Müharibənin başlamasından keçən müddət ərzində İran silahlı qüvvələri yaraqlı terrorçuların İran tərəfə atəş açdıqları ilə bağlı hansısa fakt qeydə alınıb vəya onlardan biri İran qüvvələri tərəfindən saxlanılıb?\n5- Məgər İranla qonşu ölkələrin sərhəd bölgələrinin nəzarəti və mühafizəsi həmin ölkələrin vəzifəsi deyilmi? Hazırda Azərbaycanın İranla 132 km sərhəd zolağı, Zəngilan və Xudafərin bölgəsi Azərbaycan Ordusu tərəfindən azad edilib. Azərbaycan Respublikasının Prezidenti bildirdi ki, bundan sonra bu sərhəd bölgələrinin müşahidə və mühafizəsi ilə bağlı məsuliyyət Azərbaycan dövlətinin üzərinə düşür. Prezident bu bölgələrin azad edilməsi münasibətilə Azərbaycan və İran xalqını təbrik edərək bildirdi ki, yaxın gələəcəkdə iki ölkə vətəndaşlarının, özəlliklə sərhədyanı bölgədə yaşayan insanların adı çəkilən sərhədlərdən gediş-gəlişinin təmin olunması həmin sərhəd ərazilərinin inkişafna səbəb olacaq.\n6- Niyə 27 il müddətində Azərbaycanın adı çəkilən sərhəd əraziləri Ermənistanın işğalı altında idi və bu bölgələrdə ermənilər tərəfindən qeyri-qanuni şəkildə həyata keçirilən fəaliyyətlərə İran tərəfi etiraz etmirdi?\nİndi teroristlər bizim sərhədlərimizdə deyillər. Ancaq onların bizim sərhədlərimizdən məsafəli şəkildə mövcudluq etimalı var.\niranlı diplomat Əfşar Süleymani Məhəmməd Cavad Zərif sual


PAŞİNYAN BMT-DƏ NƏ DEMƏYƏ HAZIRLAŞIR? - KAFKASSAM - Kafkasya Stratejik Araştırmalar Merkezi\nKafkassam Editör - 7 Eylül 2019 - 4 dk okuma süresi\nMaraqlıdır ki, Nikol Paşinyanın “sülhə çağıran” çıxışından bir neçə gün sonra Ermənistanın işğalçı qoşunları hərbi təlimlər keçirmişdi və bununla özləri bölgədəki gərginliyi artırmışdılar. Paşinyanın ötənilki çıxışı Nyu-Yorkda Azərbaycan və Ermənistan xarici işlər nazirlərinin görüşündən hər hansı nəticə əldə etməyin mümkünsüzlüyünü bəribaşdan müəyyənləşdirdi. Paşinyan ötən ilin sentybar ayında təxribatçı açıqlamalarını bu tezislərlə möhkəmləndirdi: “Dağlıq Qarabağda referendum keçirilməlidir”, “Dağlıq Qarabağ Ermənistana birləşdirilməlidir” (bu ilin avqustun 5-də Xankəndində dediyi bu ifadəni o hələ bir il əvvəl beyinlərə yetirməyə çalışırdı), “Dağlıq Qarabağın Azərbaycana aidiyyatı yoxdur”.\nEtiketlerPAŞİNYAN BMT-DƏ NƏ DEMƏYƏ HAZIRLAŞIR?


Naxçıvan-Penzance aviabiletlər - bütün Naxçıvan-Penzance teyyare bileti qiymətləri | Trips\nNaxçıvan - Penzance\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Naxçıvan-Penzance təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nNaxçıvan-Penzance aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Naxçıvan-Penzance biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Penzance - Naxçıvan istiqamətinə\n5 s 19 dəq


Azərbaycan Dövlət İqtisad Universitetinin tələbə, magistr və məzunları ilə görüş keçirilib\nTarix 25 may 2018\nƏmlak Məsələləri Dövlət Komitəsi və UNEC Karyera Mərkəzinin birgə təşkilatçılığı ilə məzun, tələbə və magistrlər ilə “Əmlak Məsələləri Dövlət Komitəsində könüllü fəaliyyət və işə qəbul” mövzusunda görüş keçirilib.\nGörüşün məqsədi komitənin fəaliyyəti haqqında informasiya vermək, həyata keçirilən könüllük fəaliyyəti və işə qəbul haqqında məlumatlandırmaqdır. Eyni zamanda daha çox könüllülərin cəlb edilməsi, gənc məzunların, tələbələrin bilik və bacarıqlarının artırılması üçün universitetlə əlaqələrin genişləndirilməsidir.\nTədbirdə komitənin əməkdaşı təqdimat ilə çıxış edib. Bildirilib ki, Əmlak Məsələləri Dövlət Komitəsində könüllülük proqramının həyata keçirilməsi davam edir. Proqram “Könüllü fəaliyyət haqqında” Azərbaycan Respublikasının Qanununa müvafiq olaraq reallaşdırılır. Fəaliyyət müddətinin sonunda könüllülərin nəzəri biliklərini və biliklərini tətbiq etmək bacarıqlarını qiymətləndirmək məqsədi ilə test imtahanları keçirilir. Topladıqları ballara uyğun olaraq isə onlara müvafiq sertifikatlar verilir. Həmçinin, fəaliyyətləri müddətində öhdəliklərini layiqincə yerinə yetirən və intizamlı könüllülərin bir qismi komitənin tabeliyinə daxil olan qurumlarda müvafiq vəzifələrə təyin edilir.\nVurğulanıb ki, komitənin fəaliyyət istiqamətləri üzrə müvafiq xidmət sahələrinə könüllülərin cəlb edilməsi 2017-ci ilin iyul ayından başlanılıb. İndiyə qədər 105 nəfər könüllü komitənin müvafiq qurumlarında könüllü fəaliyyətə cəlb olunub. Onlar fəaliyyət göstərdikləri dövrdə müəyyən bilik və bacarıqlara yiyələnib və iş mühitinə adaptasiya olunub. Fəaliyyəti dövründə fərqlənən 36 nəfər könüllü komitədə olan müvafiq vakant vəzifələrə təyin edilib.\nQeyd edilib ki, könüllülük fəaliyyəti Azərbaycan Respublikasının qanunvericiliyi ilə qadağan edilməyən işlərin görülməsi və ya xidmətlərin göstərilməsi ilə bağlı ictimai faydalı və gəlirsiz fəaliyyət hesab olunur. Məlumat üçün bildirilməlidir ki, bu fəaliyyətə qoşulmaq istəyənlər Komitənin rəsmi emdk.gov.az səhifəsindən könüllülük üçün müraciət forumunu doldurmalıdır.\nSonda komitədə könüllük fəaliyyəti və işə qəbulla bağlı tələbə və məzunların sualları cavablandırılıb. Qeyd edilməlidir ki, gələcəkdə digər universitetlərdə də bu cür tədbirlərin keçirilməsi planlaşdırılır.


“Jane” adlı sənədli filmdə şimpanzelərin həyatından danışılır [Video]\n“Jane” adlı sənədli filmdə şimpanzelərin həyatından danışılır\nCeyn Qudalın Afrikada Tanzaniya meşələrindəki şimpanzelər haqqında 100 saatlıq görüntülər "National Geographic" cəmiyyətinin arxivində 50 il qaldıqdan sonra sənədli film şəklində tamaşaçıların ixtiyarına verilib. Filmin Los-Ancelesdə nümayişi zamanı Ceyn Qudal Amerikanın Səsi ilə filmlə bağlı düşüncələrini bölüşüb.\n“Jane” adlı sənədli filmdə hadisələr 1960-cı ildə Ceyn Qudalın 26 yaşı olduğu dövrdən başlayır. Burada universitet təhsili olmayan gənc bir qızın Tanzaniyanın uzaq bölgələrindəki işindən söhbət açılır. Onun şimpanzelərin qeyri-ənənəvi müşahidə üsulları alimləri insan olmağın nə demək olduğunu haqda görüşlərini dəyişdirdi. “Başqa sənədli filmlərdən fərqli olaraq bu film məni geriyə, meşədə olduğum zaman keçirdiyim illərə qaytarır” deyə, Ceyn Qudal bildirir.\nCeyn deyir ki, sənədli filmdə istifadə edilən bəstəkar Filip Qlasın musiqisi onu daha da cazibədar edir. Bəstəkar filmdə bəzi anların ona xüsusilə təsir etdiyini deyir. “Onun şimpanzelərlə yanaşı oturması çox təsirlidir. Onlar uşaq kimidirlər. O, onları sığallayır, onlarla söhbət edir. Yəni onlar onu tam qəbul etmişdi.”\nBununla Qudal şimpanzelərin ağıllı, alimlərin inandığı kimi, qida əldə etmək üçün yalnız insanlar tərəfindən istifadə edilən üsullara əl ata bilən heyvanlar olduğunu göstərə bildi. Ceyn Qudal: “Hər şey qaydası ilə gedirdi. Əlbəttə, səhvlər oldu, lakin mən heç nəyi dəyişə bilməzdim.”\nŞimpanzelərlə qurduğu unikal münasibətlər Qudalın yaxşı yadındadır. “Buna ailə də demək olmaz, bu dostluq da deyil. Lakin mən onların həyatlarının bir hissəsiyəm, mən onları müşahidə edə bilirəm. Film çəkilən zaman bizim münasibətlərimiz çox yaxşı idi.”\nBu sənədli filmdə National Geographic cəmiyyətinin rejissoru, Qudalın keçmiş həyat yoldaşı Huqo Van Laviki də görmək olur. Sənədli film direktoru Brett Morqan: “100 saatlıq çəkilişlərdə Huqo Van Laviksin görüntüləri yuxu kimidir. Huqo sənədli film tarixində təbiət haqda ən gözəl filmlərin rejissorlarından biridir.”\nHollivud aktrisası Ceymi Li Kortes Qudal haqda belə deyir: “O, sevdiyi işi görərək bizi sanki bir səyahətə aparıb və bizə mesaj verib ki, gördüyünüz işdə baxışlarınızda və yanaşmanızda güzəştə getməyin.”\nHətta bu gün belə, Qudal səyahət etməkdə davam edir və təbiəti qorumağın vacibliyini vurğulayır.


» “Haqlı olduğumuzu sübut etmək üçün tarixçilər arxivləri açmalıdı”KarabakhİNFO.com - karabakhInfo.com\n“Haqlı olduğumuzu sübut etmək üçün tarixçilər arxivləri açmalıdı”\nKöksal Gör: …“Qarabağ problemi Hollandiyada və bütün Avropa ölkələrində tanınır. Bunu heç kəs açıq olaraq, söyləməsə də, Qarabağı Azərbaycan torpaqları olduğunu da hər kəs bilir”….\nQEYD: Müsahibə “Karabakhinfo.com” e-jurnalının redaksiyasında Skype proqramı vasitəsi ilə alınıb. Redaksiyanın skype ünvanı: karabakhinfo.com\n1967-ci ildə Türkiyədə dünyaya göz açan Hollandiya Əyalət Məclisinin millət vəkili Köksal Gör 1989-cu ildən etibarən Hollandiyada yaşayır. Türkiyə İqtisadiyyat Universitetində təhsil alan müsahibim Hollandiyaya köçdükdən sonra təhsilini burada davam etdirir. Eyni zamanda müxtəlif kurslar, o cümlədən qəzet və televizyaçılıq kurslarına gedən Köksal Gör Hollandiyada müxtəlif televiziya və qəzetlərdə çalışıb. Tələbəlik illərindən siyasətə marağı olduğu üçün 2005-ci ildə Quzey Hollandiya Əyalət Məclisinə VVD partiyasından namizəd olaraq seçilib. Hazırda Quzey Hollandiyada əyalət millət vəkilidir.\n-Köksal bəy, sizcə Azərbaycan Avropa ölkələrində necə tanınır?\n-Mən ilk öncə Azərbaycanın siyasi baxımdan necə tanınması barəsində danışmaq istəyirəm. Azərbaycan siyasi baxımdan dünya ölkələrində, o cümlədən, Hollandiyada yaxşı tanınır. 1991-ci ildə Azərbaycan müstəqillik qazandıqdan sonra Azərbaycan-Hollandiya münasibətləri çox uğurlu bir şəkildə davam etdirilir. Bilirsiniz, Azərbaycanın müstəqilliyini ilk qəbul edən ölkələrdən biri də Hollandiya olmuşdur. Keçən 21 il ərzində Hollandiya-Azərbaycan münasibətləri əvvəlki istiliyi ilə davam edir. Səhv etmirəmsə, sentyabr ayında bizim iqtisadiyyat nazirimiz Azərbayanda oldu. Azərbaycanla hansı iqtisadi münasibətlər qurmağın mümkünlüyü barəsində söhbətlər oldu. Azərbaycan Xarici İşlər Naziri də Hollandiyaya gəlmişdi, onu qarşıladıq, söhbətlərimiz oldu. Yəni qısacası, Hollandiya-Azərbaycan münasibətləri çox qənaətbəxşdir.\n-Köksal bəy, 20 ildən artıqdır ki, Qarabağ adlı bir probelemimiz var. Hollandiyada bu problem necə tanınır?\n-Qarabağ problemi Hollandiyada və bütün Avropa ölkələrində tanınır. Bunu heç kəs açıq olaraq, söyləməsə də, Qarabağı Azərbaycan torpaqları olduğunu da hər kəs bilir. Hamı bilir ki, bu torpaqlar 100 illər boyu Azərbaycanın olub və ermənilər tərəfindən işğal edilmişdir. Bəlkə də fərqli mövzulardır, amma bir məsəl gətirmək istəyirəm. Suriyada qanlar tökülür, uşaqlar öldürülür, bunu bütün dünya görür və bilir. Amma Rusiya siz qarışmamalısınız dediyi üçün həm Avropa, həm Amerika baş verən hadisələri sadəcə olaraq, müşahidə edir. Hadisələrə müdaxilə etməkdən çəkinir. Qarabağ problemi də bunun kimidir. Rusiya bölgədə hakim vəziyyətdə olduğu üçün heç kim erməni Azərbaycan torpağından çəkilməlidir deyə bilmir. Bütün olanlar isə, uşaqlara, yaşlılara o bölgənin sakinlərinə olur. Rusiya və Fransa faktoru bütün dünya ölkələrinin gözünü bağladığı üçün olan Azərbaycan və türk xalqlarına olur. Amma mən öz araşdırmalarıma əsasən deyə bilərəm ki, Azərbaycanın Qarabağ probelmində haqlı olduğunu Avropa Birliyi də, Amerika da, Hollandiya da bilir.\n-Azərbaycan diaspor qurumlarının fəaliyyəti Hollandiyada qənaətbəxşdirmi?\n-Hollandiyada bir çox Azərbaycan dərnəkləri var. Benilüks Azərbaycanlıları Konseyi, Hollandiya-Azərbaycan Dərnəyi və başqa təşkilatlar fəaliyyət göstərir. Bununla yanaşı Azərbaycanın Hollandiyadakı səfiri Fuad İsgəndərovun fəaliyyətini xüsusi qeyd etmək lazımdır, o da bacarıqlı, səmimi və çalışqan insandır. Hollandiyada demək olar ki, hamı ilə görüşür, ünsiyyət qurur, insanlarla işləməyi bacarır. Amma bununla yanaşı Hollandiyada çox çalışqan azərbaycanlılar da var. Biz onlarla tez-tez görüşürük, fəaliyyətləri də ürəkaçandır, aktiv insanlardır. Burada mərhum Heydər Əliyevin adına bir küçə var. Bununla yanaşı hər il Xocalı soyqırımının ildönümü qeyd edilir. Dualar oxunur, Xocalı şəhidləri yad edilir. Bundan əlavə uşaqlara Azərbaycan dilini unutmamaq üçün Azərbaycan dilində dərslər keçirilir.\n-Erməni diasporu Hollandiyada necədir? Bizim təşkilatların fəaliyyətləri ilə onlar arasında nə kimi fərq var?\n-Çox fərq var. Onlar yaxşı təşkil olunmuş təşkilatlara birliklərə sahibdirlər. Onların sayı bizdən az olsa da, lobbi fəaliyyətləri çox yaxşı inkişaf etmişdir. Onların diasporları məsuliyyətlərini bilir və çox yaxşı çalışırlar.\n-Siz millət vəkilisiniz, Əyalət Məclisində Qarabağ problemindən danışa bilirsinizmi?\n-Təbii ki. Mən Azərbaycana səfərimdən sonra Azərbaycanla bağlı bütün fikirlərimi danışdım. Onlara Azərbaycandan kiçik hədiyyələr almışdım. Düşünürəm ki, Azərbaycan və Qarabağ problemi haqqında Avropa Birliyində bunu daha rahat danışmaq olur. Çünki birliyi bütün ölkələrin siyasəti maraqlandırır. Mən də öz məsuliyyətlərim çərçivəsində bilgilərimi danışıb, onları məlumatlandırıram.\n-Azərbaycan xaricdən necə görünür?\n-Azərbaycan hələ 21 yaşlı bir gəncdir. Kənardan baxanda Azərbaycan aktiv bir gəncdir. O ki, qaldı Azərbaycandan çıxıb xarici ölkələrdə yaşayan azərbaycanlılara, onlar Azərbaycandan kənarda çox aktivdirlər. Amma bununla yanaşı, düşünürəm ki, onlar daha fəal olmalıdırlar. Daha çox partiyalar, qurumlarla əlaqələr qurmalıdırlar. Türklər 40-50 ildir ki, Hollandiyada yaşayırlar, fəaliyyət göstərirlər. Öyrəndiyim son rəqəmlərə inansaq, hal-hazırda Hollandiyada 400-ə yaxın türk təşkilatı fəaliyyət göstərir. Amma təəsüflər olsun ki, onlar bir ola bilmirlər. Burada müxtəlif partiyaları, dini icmaları, vilayət və bölgələri təmsil edən qurumlar var, amma birlik yoxdur. Çox olmaq, bacarıqlı olmaq deyil. Burada çox türk qurumları var.\n-Köksal bəy, necə düşünürsünüz, Qarabağ probelemində və qondarma erməni soyqırımı iddiasında haqqlı olduğunu isbat etmək üçün Azərbaycan və Türkiyə nə kimi işlər görməlidir?\n-Düzünü deyim ki, bu uzun sürən bir prosessdir. Haqlı olduğumuzu isbat edə bilmək üçün tarixçilər toplanmalı, arxivlər açılmalı, açıq araşdırmalar aparılmalıdır. Amma təəssüflər olsun ki, məlum olmayan səbəblərdən tarixçilər bir araya gələ bilmir, arxivlər açılmır. Biz nə qədər desək də, Azərbaycan haqlıdır, Türkiyə haqlıdır, hazırki vəziyyətdə bir rəsmi qurum bunu etiraf etmir. Bu da Türkiyə üçün Avropa birliyində böyük sıxıntılar yaradır. Azərbaycan üçün bunun sıxıntı yaratdığını demirəm, çünki Azərbaycanın Avropa Birliyində böyük nüfuzu var. Bu həqiqətən belədir. 21 yaşlı bir ölkə üçün bu böyük irəliləyişdir. Azərbaycan kənardan idarəçiliyi yerində olan, sakit, inkişaf etmiş və stabil bir ölkə kimi görünür. Haqlı olduğumuzu isbatlamaq üçün səbrli olmaq lazımdır. Mən sizə indi nə desəm yalan olar. Çünki bu işlərin içində böyük güclər, böyük ölkələr var. Bu məsələlərin həlli üçün yaxşı lobbiyə və zamana ehtiyac var.\n-Sizcə, nə qədər zamana ehtiyac var?\n-Bu məsələlərdə yalan söyləmək o qədər asandır ki. Amma siz Qarabağ müharibəsinin başlanılması zamanınına diqqət edin. Bu gün Avropa ölkələrinin 95 faizi Azərbaycanın haqlı olduğunu deyir. Amma hansı biri çıxıb bunu beynəlxalq arenada söyləyə bilir? Heç biri. Az öncə qeyd etdiyim kimi bu işdə çox güclü dövlətlər var. Məsələnin həll edilməsi üçün Qarabağ məsələsində mənfəət uman dövlətlər zəiflədilməlidir ki, Azərbaycan Ermənistanı Qarabağdan çıxara bilsin. Bundan sonra başqa ölkələr də beynəlxalq arenada deyə bilər ki, Azərbaycan bu savaşda haqlıdır. Dediyim kimi, güclü dövlətlərin çıxarları olduğu kimi kiçik problemi şişirib Türkiyə üçün də problem yaradıblar. Bu həqiqətən problemdir, amma həlli olan bir problemdir. Biz bunu həll etmək üçün əlimizdə faktlarla çıxış etməli, tariximizi hər yerdə olduğu kimi aydınlatmağı bacarmalıyıq. Unutmayın, Avropa Birliyi, Hollandiya da daxil heç kəs bu müahribəni istəmir. Azərbaycanın gücü və əsgəri ola bilər. Bunun səbəblərini də deyim sizə – Avropa Birliyi Azərbaycandan qaz almaq fikrindədir. Avropa Birliyi əlaqələr qurduğu ölkələrdə belə bir müharibənin, problemin olduğunu heç bir zaman istəməz.\n-Azərbaycansevər bir siyasətçi kimi Azərbaycanla bağlı nə planlarınız var?\n-Biz qardaşıq. Mən Azərbaycanda olanda bu qardaşlığın həqiqət olduğunu anladım. Azərbaycanda olanda gördüm ki, ölkə çox inkişaf etmiş bir ölkədir. Amma bəzi problemlərin də olduğun danmaq olmaz. İnanıram ki, bütün problemlər tezliklə yoluna düşəcək.\n-Köksal bəy, siz keçmiş jurnalistsiniz, Azərbaycan jurnalistlərinə nə məsləhət görürsünüz?\n-İşinizi düzgün görməyə çalışın. Hər şeyin düzünü söyləyin ki, evə gedib güzgüyə baxdığınız zaman bu mənəm deyə biləsiniz. Düzdür sizi sevməyə bilərlər, amma çalışın ki, düzgün olun. Mən düşünürəm ki, Azərbaycan jurnalistlərinin xarici ölkələrdə master keçmələri önəmlidir. Şəxsən mən buna yardım edə bilərəm. Azərbaycan jurnalstləri bura gələr, burdan da jurnalistlər Azərbaycana gələrək, qəzetçiliklə yaxından tanış ola bilərlər.\n-Son olaraq, nə demək istərdiniz?\n-Mənə ayrıdığınız zamandan istifadə edərək, Hollandiyada yaşayan Azərbaycanlılara demək istərdim ki, çalışsınlar ki, bura qeydiyyata düşsünlər. Yeni hökümətin qərarlarına görə, Hollandiyada bir övladı dünyaya gələn ailə müraciət edib, uşaqlarını qeydiyyata salsalar 5 il sonra uşaqlarına yaşamaq icazəsi veriləcək. Bu icazə ata-anaya da şamil ediləcək. Bu səbəbdən bir daha deyirəm ki, uşaqlarına yaşamaq icazəsi almaq üçün müraciət etsinlər.\nMüsahibəyə gəldikdə isə, ola bilər ki, mən hər şeyə müsbət fikirlərlə yanaşıram. Amma nəzərinizə çatdırım ki, mən xaricdən Azəbaycanın necə göründüyünü dedim, açıqladım. Təşəkkur edirəm ki, aramızda 4-5 min km məsafə olsa da, bizi yada salırsınız.


Mərkəzi Nəbatat Bağı — Vikipediya - Haqqinda Melumat - Vikipedia\nMərkəzi Nəbatat Bağı — Vikipediya\nMərkəzi Nəbatat Bağı — Azərbaycan Milli Elmlər Akademiyasının tərkibində elmi-tədqiqat müəssisəsi.\nAzərbaycan Milli Elmlər Akademiyası Mərkəzi Nəbatat Bağı\n3 iyul 1934\n1935-1938-ci illər ərzində burada institut binası, oranjereyalar, istiхanalar, bağın əməkdaşları üçün yaşayış binası, emalatхanalar və təsərrüfat binalarının inşasına başlanıldı.\n1937-1940-cı illərdə bağ üçün nəzərdə tutulan ərazilərdə neft hasilatı üçün quyuların qazılması ilə əlaqədar bağın sahəsi 16 hektar qalır. Ağır müharibə illəri (1941-1945) tikinti işlərinin dayandırılmasına, introduksiya işlərinin ləng getməsinə baхmayaraq, yerli floradan olan ağac və ot bitkilərinin üzərində elmi-tədqiqat işləri davam etdirilir. 1948-1952-ci illərdə Botanika bağına rəhbərlik b.e.n. Əhməd Şərbət oğlu Hacıyevə və sonralar b.e.n. Muxtar Əli oğlu Rəhimova həvalə olunur. Bu illərdə bağın ərazisini genişləndirmək məqsədilə Əhmədli yaylasında yeni bağ sahəsi ayrılır və orada yaşıllaşdırma işlərinə başlanılır. Lakin 1954-cü ildə bu bağ sahəsi alınır və əsas işlər Botanika bağının indiki ərazisində davam etdirilir.\n1952-ci ildə Botanika bağının direktoru vəzifəsinə b.e.d. Qasım Fərruх oğlu Aхundov, 1956-ci ildə isə b.e.d. Vahid Cəlal oğlu Hacıyev təyin edilir və Bağda əkin işləri böyük vüsət alır. 1957-ci ilin iyun ayından bağın direktoru vəzifəsinə Leninqrad Meşə Mühəndisliyi Akademiyasını bitirmiş Azərbaycan Kənd Təsərrüfatı Institutunun müəllimi, k.-t.e.n. Üzeyir Musa oğlu Ağamirov təyin edilir. 1950-1960-cı illər ərzində Botanika bağında suvarma suyunun çatışmaması introduksiya işlərinin aparılmasına maneçilik törədir. 1960-cı ildə Ceyranbatan su anba¬rının tikilməsi və həmin suyun Botanika bağına verilməsi, bağda əkin və elmi-tədqiqat işlərinin genişləndirilməsinə imkan verdi. Elə həmin dövrdə bağın 16 hektarlıq sahəsinə yaхın olan 25 hektar yaşıllıq sahəsinin Botanika bağına verilməsi, bağın sahəsinin 41 hektaradək artmasına səbəb oldu.\n1960-1978-ci illər bağın çiçəkləndiyi illər hesab olunur. Bu illərdə Botanika bağı Bakı, Gəncə, Sumqayıt şəhərləri və Naхçıvan MR-nın, o cümlədən Bakı şəhərinin Yaşıllaşdırma Təsərrüfatı və Abşeronun sənaye müəssisələrinin (Bakı Məişət Kondisionerləri zavodu, Azərelektroterm, Radio və Gəmi təmiri zavodları), məktəb və bağçaların yaşıllaşdırılması üçün 10 mindən artıq ağac, kol və çiçək bitkiləri (100 növdən ibarət) vermişdir. Beləliklə, Botanika bağında M.Brjezitski, İ.Səfərov, M.Mikayılov, R.Rəhimova, A.Əliyev, S.Pityayev, Ü.Ağamirov, M.Ağamirova, M.Rə¬himov, K.Quliyev, Ə.Məsiyev, T.Kazımova, İ.Qolniyeva, Ş.Babayev, R.Babayev, C.Mirzəliyev, A.İsgən¬dərov, N.Babayev, A.Bayramov, O.İbadlı, M.Qurbanov və baş¬qa görkəmli alimlər elmi-tədqiqat işləri aparmışlar. 1970-ci ildən başlayaraq Abşeronun və Bakı şəhərinin yaşıllaşdırılması üzrə dövlət tədbirləri Botanika bağında ağac və kol bitkilərinin introduksiya işlərinin daha da genişləndirilməsinə səbəb oldu. Bu illərdə Botanika bağının yeni ərazisində botaniki-coğrafi rayonlaşdırma prinsipə görə sahələrin yaradılması işlərinə başlandı. 1977-ci ildə akademik Həsən Əliyevin rəhbərliyi ilə yaradılmış xüsusi komissiya Bakı şəhər Yaşıllaşdırma Tresti, Milli Elmlər Akademiyasının alimləri, Bakı şəhər Sovetinin nümayəndələri ilə birlikdə bağın inkişafı haqqında tədbirlər planı hazırladı. Həmin tədbirlər Akademiya tərəfindən Nazirlər Sovetinə təqdim edildi və Nazirlər Sovetinin qərarı ilə bağın abad¬laşdırılması məsələsi Bakı şəhər Abadlaşdırma Trestinə həvalə olundu.\nBununla əlaqədar olaraq 1978-1980-cı illərdə Botanika bağının abadlaşdırılması işlərinə yeni təkan verildi. 1980-cı ilin aхırlarında bağın direktoru vəzifəsinə b.e.n. Arif Əli oğlu Bayramov təyin edildi.Bu illərdə Nazirlər Sovetinin qərarı ilə Bakı Soveti Botanika Bağında abadlıq işlərinə başlayır, lakin çox təəssüflər olsun ki, bu işlər ləng aparılır. Bağın bir neçə keçid yollarının, bağın binasının qarşısındakı meydançanın və A.A.Qrossheymin abidəsinin ətrafının abadlaşdırılması ilə iş dayandırılır. 1980-cı illərin aхırı və 1990-cı illərin əvvəllərində layihələndirilmiş böyük tikililərin, hovuzların inşaası dayandırıldı. Yay mövsümündə suyun çatış¬ma¬ması, qışda oranjereyalarda istiliyin olmaması, fəhlə qüvvəsinin çatış¬maması səbəbindən, Botanika bağının qiymətli kolleksiyaları: soğangülü (georgin), payızgülü, qarğasoğanı, buynuzbaş, qiymətli ağaclar, güllər, çəmən və oranjereya bitkilərinin bir hissəsi məhv olub sıradan çıхmışdı.\nAMEA Rəyasət Heyətinin “Botanika bağının fəaliyyətinin yaxşılaşdırılması haqqında” 04 fevral 2000-ci il tarixli 7/2 saylı qərarı ilə Botanika bağı Botanika institutunun strukturundan ayrılaraq Biologiya Elmləri Bölməsinin nəzdində sərbəst elmi-tədqiqat müəssisəsinə çevrildi. AMEA Rəyasət Heyətinin 22 noyabr 2000-ci il tarixli 22/9 saylı qərarı ilə Nəbatat bağının adı dəyişdirilərək «Azərbaycan Milli Elmlər Akademiyasının Mərkəzi Nəbatat Bağı» adlan¬dırıldı. Bağın Nizamnaməsi, Elmi şurası və elmi strukturu təsdiq edildi. Elmi Şuranın tərkibinə Nəbatat Bağının əməkdaşlarından əlavə, digər elmi idarə və müəssisələrin ixtisasçıları da cəlb edildi.\nHazırda Mərkəzi Nəbatat Bağının strukturunda İnformasiya texnologiyaları və ictimaiyyətlə əlaqələr şöbəsi, “Ağac və kol bitkiləri”, “Nadir və nəsli kəsilməkdə olan bitkilər”, “Örtülü şəraitdə becərilən bitkilər”, “Çiçəkçilik” və “Bitkilərin mühafizəsi və monitorinqi” laboratoriyaları ilə yanaşı, “Toxumçuluq” və “Bitkilərin xəstəlik və ziyanvericilərlə mübarizə” sektorları fəaliyyət göstərir. Mərkəzi Nəbatat Bağında 128 əməkdaş, o cümlədən 25 nəfər elmi işçi çalışır ki, onlardan 1 nəfəri AMEA-nın müxbir üzvü, 4 nəfəri elmlər doktoru, 13 nəfəri isə fəlsəfə doktorudur. Son illərdə 8 fəlsəfə doktoru və 4 doktorluq dissertasiyası müdafiə olunmuş, 1 nəfər AMEA-nın müxbir üzvü, 7 nəfər dosent və 2 nəfər professor elmi adı almışdır.\nAzərbaycan florasından olan bitki növlərinin introduksiyası və genofondunun qorunması.\nİn situ şəraitində reintroduksiya edilmiş 6 növ nadir ağac və kol bitkilərinin qafqaz dağdağanı (Celtis caucasica Willd.), tornefort dağdağanı (Celtis tournefortii Lam.), pontika yemişanı (Crataegus pontica C.Koch.), iyli ardıc (Juniperus foetidissima Willd.), kütyarpaq püstə (Pictacia mutica Fisch. et Mey.), meşə gilası (Padus avium Mill.) böyümə və inkişaf xüsusiyyətləri ex situ şəraiti ilə müqayisəli şəkildə öyrənilmişdir. 5 növ bitkinin çoxbaşlı berqerantus (Bergerantus multiceps), müxtəlifyarpaqlı rusxya (Ruschia diversifolia), qozadaşıyan akantostaxis (Akanthostachys strobilaceae), əyri exmeya (Aechmea recurvata) və terminal kordilina (Cordyline terminalis) untoduksiya şəraitində morfogenezi, struktur əlamətləri öyrənilmiş və ontogenezin ilkin dövrü üçün becərilmə üsulları işlənib hazırlanmışdır. AMEA Mərkəzi Nəbatat Bağında tumurcuq mutasiyası nəticəsində alınmış “Əsrin müqaviləsi”, “Sarı gəlin” və “Nazpəri” qızılğül sortları üçün müəlliflik şəhadətnaməsi və patent alınmışdır. Qarğasoğanı cinsi növlərinin kolleksiyası yaradılmışdır Ağıriyli ardıcın (Juniperus foetidissima Will.) radial artım dinamikası öyrənilmiş, oduncaq-həlqə xronologiyası yaradılmışdır.\nDirektor: b.e.d., dos. Fərzəliyev Vahid Sabir oğlu\nÜİ üzrə direktor müavini: İsmayılov Gilani İbiş oğlu\nElmi katib: b.ü.f.d., dos. Hüseynova Nilufər Bəhram qızı\nVikianbarda Mərkəzi Nəbatat Bağı ilə əlaqəli mediafayllar var.\nLast edited on 9 may 2020, at 21:13


Ərdəbildə terrorizm əleyhinə aksiya keçirilib – Oynaq görüntü | DAK – Dünya Azərbaycanlıları Konqresinin rəsmi saytı\nEv / Xəbərlər / Güney Azərbaycan / Ərdəbildə terrorizm əleyhinə aksiya keçirilib – Oynaq görüntü\nƏrdəbildə terrorizm əleyhinə aksiya keçirilib – Oynaq görüntü\n21 oktober, 2014\tGüney Azərbaycan 320 Baxışlar\nAzərbaycanın Güneyinin Urmiyə şəhərində 16 oktyabrda terrorizmə qarşı keçirilən etiraz aksiyasına Ərdəbildən də dəstək gəlib. www.D-A-K.org –un Musavat.com-a istinadən məlumatına görə, Ərdəbilin “Şəhrdari” futbol komandasının Qumun “Səba Batri” klubu ilə keçirdiyi oyun qələbə ilə bitdikdən sonra Azərbaycanlı Türk fəallar və Ərdəbilin qorxmaz gəncləri bu şəhərin əsas xiyabanlarında Urmiyada terrora qarşı keçirilən etiraz aksiyasına dəstək verib.\nOnlar Qərbi Azərbaycanda PKK və onun iran adlanan yer qolu sayılan PJAK kimi kürd terror qruplaşmalarının fəallaşmasına öz etirazlarını bildirib və şüarlar səsləndiriblər. İlk olaraq ”Səreyn” meydanında toplaşan soydaşlarımız milli-mədəni zəmində şüarlar səsləndiriblər. Yerli əhali etirazçılara qoşulduqdan sonra onlar ”Şəriəti” meydanı, ”Dörd yol” və sonra ”Pirə Təmlik” meydanınadək irəliləyib. Iran adlanan yerin təhlükəsizlik qüvvələri aksiyanın keçiriləcəyindən xəbərsiz olub, onlar xəbər tutduqdan sonra hadisə yerinə gəlib və etirazçılara hücum ediblər. Nəticədə təhlükəsizlik qüvvələri ilə Azərbaycanlı Türk fəallar arasında qarşıdurma yaşanıb. Şahidlər bir neçə nəfərin tutulduğunu bildirir.\nHökumət qüvvələri qətnamənin oxunmasına da imkan verməyib. Qətnamədə Azərbaycan, xüsusilə Qərbi Azərbaycan vilayətinin uzun müddətdir PKK, PJAK kimi terror qruplaşmaları və onlara dəstək verən kürd qüvvələrinin fəaliyyətləri məhkum edilib və həmin qüvvələrin Qərbi Azərbaycanda cəmiyyətin tərkibinin dəyişdirilməsi cəhdləri və Azərbaycan ərazilərini ələ keçirmə səyləri barəsində xəbərdarlıq edilib. Son zamanlar qonşu ölkələrdə qanlı hadisələr törədən İŞİD (İraq və Şam İslam Dövləti) terrorçuları ilə yanaşı kürd terrorçu qüvvələrinin aktivləşməsinin nigaranlığa səbəb olduğu da xüsusi vurğulanıb.\nSənəddə İŞİD terrorçuları və PKK-PJAK kimi kürd terrorçularının fəaliyyətləri qınanıb və qısa olaraq aşağıdakı tələblər irəli sürülüb:\n1.Terrorçu qruplaşmalar və onların dəstəkçiləri məzhəb və irqi ayrı-seçkiliyə son qoymalı və məntəqədə bütün insanlar sülh içində yaşamalıdır!\n2.Siyasi və təhlükəsizlik qüvvələri PKK və PJAK terror təşkilatları və onların siyasi uzantılarının qarşısını almalıdır!\n3.Terrorçu qruplaşmaların yanlıları və siyasi mafiyalar Suriya və İraq hadisələrini bəhanə edərək Urmiya xiyabanlarında siyasi manevrlərə son qoymalıdır!\n4.Terror qruplarının dəstəkçilərinin siyasi mafiyaya bağlı müəssisə və qurumların mədəni fəaliyyət adı altında məzhəb və irqlər arasında nifaq salma cəhdinin qarşısı alınsın!\n5.Bölgə iqtisadiyyatını müxtəlif yollarla iflic edib və terror qruplarını ayaqda tutan mafiyanın qarşısı alınsın!\n6.İraqdan nəzarətsiz köçlər və mühacirlərin məskunlaşmasının qarşısı alınsın!\n7.iran adlanan yer-İraq müharibəsi və Körfəz savaşı zamanı İraqdan nəzarətsiz şəkildə köç edənlər – hansı ki, məntəqənin demoqrafik tərkibində problemlərə səbəb olublar – öz yerlərinə qaytarılsın!\n8.Anti-Azərbaycan layihələr və məntəqə ərazilərini İraqdan Qərbi Azərbaycana gələn terror tərəfdarlarına müqavilə ilə verilməsi dayandırılsın!\n9.Uzun illərdir yanlış siyasətləri ilə məntəqədə siyasi və maliyyə mafiyasının inkişafına səbəb olan məsulların qarşısı məhkəmə vasitəsilə alınsın!\nQətnamənin sonunda bir daha İŞİD, PKK və PJAK kimi terror qruplaşmalarının fəaliyyətləri qınanıb və Azərbaycan xalqının sülh tərəfdarı olduğu diqqətə çatdırılıb. /Panoram.az/\nÖncəki iran adlanan yerdə terrora etiraz edən Azərbaycanlı Türk fəallar həbsə salındılar\nSonrakı “Traktorsazi” liderliyini qorudu


Paşinyanın “iqtisadi inqilab” ideyası blefdir » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n18 Oktyabr 2019, 17:27 1129\nErmənistanda yaranmış ciddi iqtisadi və siyasi böhran baş nazir Nikol Paşinyanı Təhlükəsizlik Şurasının növbədənkənar iclasını keçirməyə məcbur edib. İclasda çıxışı zamanı Paşinyan regionda ağır proseslərin getdiyini və bu məsələlərin müzakirə edilməsinə zərurət yarandığını bildirib. O, Təhlükəsizlik Şurasının Qarabağ məsələsini də müzakirə edəcəyini deyib. Ermənistanda iqtisadi durumun ağırlaşdığını artıq əksəriyyət etiraf edir.\n"Yeni hakimiyyət də əvvəlkinin davamıdır. Əvvəlki hakimiyyətlərin dövründə olduğu kimi, indi də oliqarxlar dövlətin iqtisadi əsasını təşkil edir. İstehlak üzərində qurulan bu model hər zaman oliqarxik sistem istehsal edir”. Bu sözləri Ermənistanın keçmiş baş naziri Qrant Baqratyan bəyan edib. Onun sözlərinə görə, Nikol Paşinyan hakimiyyətə gələndən dəyişikliklər aparmaq üçün barmağını barmağına belə vurmayıb. "O, başa düşmür ki, sistemi dəyişmək gərəkdir. Onların komandası yoxdur, varsa da, bu komandada ideya, intellekt yoxdur”, - deyə fikrini sərt formada bildirib. "Yeni hakimiyyətin iqtisadi əsasını oliqarxlar təşkil edirmi” sualına iqtisadçı "sözsüz” deməklə kifayətlənib. "Əgər bizdə belə bir modeldirsə, onda nə qədər çox oliqarx olsa, yaxşıdır”, - deyə eks-baş nazir kinayə ilə "yerkir.am”a bildirib.\nO, Paşinyanın "Ermənistan kreativ insan üçün cənnətə çevrilməlidir” bəyanatını şərh edərək bildirib ki, ölkədə informasiya texnologiyalarının inkişafı iqtisadiyyat üçün əsas ola bilməz: "Çünki bizdə proqressiv informasiya texnologiyaları mövcud deyil. Serj Sarkisyan dövründə olduğu kimi, indi də iqtisadiyyat inkişaf etmir, heç bir fərq yoxdur”. O ki qaldı yük daşımaların göstəricisinin 54 faizə qədər enməsinə, iqtisadçı bildirib ki, bu o deməkdir ki, iqtisadi yüksəliş blef, yalan üzərində qurulub. "Təsəvvür edin ki, yüklərin daşınması iki dəfəyə qədər azalırsa, iqtisadiyyat 7 faiz necə yüksəlib? Belə halı təsəvvür edə bilərsinizmi? Dəmir yolları, nəqliyyat şirkətləri bildirirlər ki, yük daşınmasında artım yoxdur. İndi baş nazirdən soruşmaq lazımdır – necə olur ki, belə vəziyyətdə ümumdaxili məhsul artıb? Lakin komanda üzvləri ondan soruşmurlar, çünki onlar üçün heç bir fərqi yoxdur”, - deyə fikrini tamamlayıb.\nRusiyanın "Vestnik Kafkaza” nəşri də Paşinyanın "iqtisadi inqilab” proqramının uğursuzluğuna həsr etdiyi məqalə dərc edib. Müəllif yazır ki, Nikol Paşinyanın həyat fəlsəfəsi yalan vədlər vermək üzərində qurulub. "Populizm, erməni baş nazirin il yarımlıq müddətə ərzində əldə etdiyi ən ciddi "uğurudur”. Nikol Paşinyan və komandasının bütün sahələr üzrə uğursuzluqları baş nazirin reytinqini kəskin şəkildə aşağı salıb. Bu da ona aktiv şəkildə "kəmərləri bərkitməyə” vadar edib. Artıq Ermənistan kütləvi informasiya vasitələri bar-bar bağırırlar ki, söz azadlığa ilə bağlı vəziyyət Serj Sarkisyanın dövründəkindən də pisdir. Bundan əlavə, dünyaya Paşinyan və onun ilhamvericilərinin qarmaqarışıq bəyanatlarının çatdırmaq istəyənlər tapılacaq. Artıq Ermənistanda baş nazirə quyruq bulamaq və onun stolunun tör-töküntülərindən nəsə əldə etmək istəyənlərin növbəsi yaranıb”, - deyə müəllif yazır.\n"Vətəndaşın qərarı” Sosial-Demokrat Partiyasının üzvü Mikael Narapetyan isə yazır ki, baş nazirin kitabını dərc edən şirkətə heç bir tender olmadan 100 min dollar ödəyiblər: "Yəni bundan sonra da baş nazirin ölkə ilə bağlı yalanlarını yayımlamaq üçün. İnsanlar sual verirlər ki, necə olur, məhz bu şirkət bu vəsaiti alır?”\nOnun sözlərinə görə, əhali yeni hakimiyyətdən həyat şəraitlərinin yaxşılaşacağını gözləyirdi: "Reallıqda isə bunun əksi baş verib. Nəticədə Paşinyan və onun xanımı büdcədən yarım milyon dolları Birləşmiş Ştatlara uğursuz başa gələn səfərə sərf edir. Xanım Akopyan erməni cəmiyyətini məsuliyyətsiz bəyanatları, ABŞ-da erməni saç ustasının yanında saçını necə düzəltməsi barədə bəyanatları ilə özündən çıxarır”. Bu günlərdə isə erməni keşişlərinin yanında açıq-saçıq geyimi ilə şoka salıb. Cenevrədəki İsveçrə Qırmızı Xaç Cəmiyyətinin Ermənistana həsr olunmuş xeyriyyə gecəsində Paşinyanın həyat yoldaşı Anna Akopyanın geyimi sosial şəbəkələrdə geniş müzakirə mövzusuna çevrilib. Sosial şəbəkə istifadəçiləri Akopyanın din xadimləri, xüsusilə də katolikoslarla birlikdə oturduğu vəziyyətdə çəkilmiş fotosunu kəskin tənqid ediblər. Hətta Ermənistanın bir sıra mətbuat orqanı Annanı erməni pornoulduz Kim Kardaşyanla müqayisə edərək, Kardaşyanın belə rəsmi görüşlərdə daha qapalı paltarlar geyindiyini, açıq-saçıq geyimlərdən uzaq durduğunu yazıb.\n"Vestnik Kafkaza” yazır ki, Nikolun xanımı öz əyin-başına sərf etdiyi vəsaitlərin hesabını verməyə belə tələsmir: "Elə əri də özündən geri qalmır. İqamətgahı yaxınlığındakı şəxsi avtoparkını bahalı və yeni avtomobillərlə yeniləyir, iqamətgahda dəbdəbəli təmir işləri aparır - ümumiyyətlə, dövlət vəsaitlərini sağa-sola xərcləyir. Bəs deyirdi ki, əlavə xərclərin qarşısını alacaq? Az qala and içirdi ki, sadə şəraitdə yaşayacaq”. Yeri gəlmişkən, Paşinyanın vədləri barədə. Onların içərisində ən qalmaqallısı "iqtisadi inqilab”la bağlı idi. Hələ də heç kim ölkəyə vəd edilən əcnəbi iqtisadi investisiyaları görməyib. Artıq iqtisadiyyat naziri Tiqran Xaçatryan də jurnalistlərlə söhbətində ölkəyə investisiya axınının baş vermədiyini etiraf etməli olub. "Bizdə investisiya ümumdaxili məhsulun minimum 23-25 faizini təşkil etməlidir. Məhz bu zaman iqtisadi yüksəliş 8 faiz təşkil edə bilər”, - deyə Xaçatryan bəyan edir. Lakin bütün bu nəzəri fikirlər heç bir praktiki nəticələr ortaya qoymur. Halbuki, bu fikirləri ölkənin iqtisadiyyat naziri açıqlayır. Əsl real mənzərəni isə müstəqil erməni ekspertləri təsvir edirlər. Belə müstəqil ekspertlərdən biri də İqtisadi Təşəbbüslərin İnkişafı Mərkəzinin rəhbəri İşxan Karapetyandır. Onun sözlərinə görə, iqtisadi siyasət, dövlət idarəçiliyi sektorunda transformasiyalar, iqtisadiyyatın inkişafı üzrə qlobal proqramların olmaması hakimiyyətin elan etdiyi iqtisadi inqilabla üst-üstə düşmür. Bundan əlavə, sahibkarlıq fəallığının, vətəndaşların alıcılıq qabiliyyətinin aşağı düşməsi də biznes sahəsində hansısa bir dəyişikliyin olmadığını sübut edir. "Kənd təsərrüfatında 13, inşaat sektorunda 9, ixracda 20, idxalda 33, enerji istehsalında isə 7 faiz enmə müşahidə olunub. Bundan əlavə, birbaşa investisiyaların aşağı düşməsi ilə yanaşı, ticarət balansının göstəriciləri pisləşib. Bu da o deməkdir ki, ixracdan çox, idxalla məşğuluq. Bundan əlavə, pulların çıxarılması göstəricisi 5 dəfə yüksəlib”, - deyə Karapetyan bəyan edib.


2012-01-16, 8:21 PM\nHəsən ibn Zəyyat Bəsri deyir: Mən dostumla birlikdə imam Baqirin (ə) görüşünə getdim. Həzrət yerinə xalça döşənmiş otaqda əyləşmişdi. O saqqalını səliqəyə salırdı. Bir neçə sual verdik. Ayağa qalxanda mənə buyurdu: "Ey Həsən! Sabah dostunla birlikdə yanıma gəlin.” Dedim: "Gələrik, sənə fəda olum!” Səhəri gün dostumla birlikdə həzrətin görüşünə getdik. Otaqda həsirdən başqa bir şey yox idi. İmamın əynində kobud ilməli bir köynək vardı. O dostuma üz tutub buyurdu: "Ey Bəsrinin qardaşı! Dünən gələndə mən zövcəmin otağında idim. Dünən növbə və otaq onun idi. Otaqdakı əşyalar da ona məxsus idi. O özünü mənim üçün bəzədiyindən mən də özümü onun üçün bəzəməli olmuşdum. Mənə münasibətdə qəlbindən pis bir şey keçməsin.” Dostum dedi: "Sənə fəda olum, and olsun Allaha, qəlbimdən nəsə keçirdi. Amma indi Allah fikrimi dəyişdi, anladım ki, dediklərin həqiqətdir.”("Əl-mənaqib”, 4-207; "Biharul ənvar”, 46-289, bab 6, hədis 12 )\nİmam Sadiq (ə) buyurur: "Hansısa hadisə atamı pərişan edəndə ailə-uşağı bir yerə toplayar və duaya başlayardı. Onlar da amin söyləyərdilər.”("Kəşful-ğəmmə”, 2-118; "Biharul-ənvar”, 46-290, bab 6, hədis 15 )\nBir dəstə müsəlman imam Baqirin (ə) görüşünə gəldi. Evdəki körpə xəstələndiyindən həzrət narahat görünürdü. Gələnlər düşündülər ki, əgər bir hadisə baş versə, imamı arzulamadıqları bir vəziyyətdə görəcəklər. Çox çəkmədi ki, evdən ah-nalə eşidildi. Sonra imam eyni açılmış halda dostlarının görüşünə çıxdı. Dedilər: "Allah bizi sənə fəda etsin, halını görüb qorxduq ki, bir hadisə baş versə, bizi qəmləndirəcək bir vəziyyətə düşəcəksən!” Həzrət buyurdu: "Biz sevdiyimiz kəsi sağlam görmək arzusundayıq. Əgər Allahın əmri başqasa, onun istəyinə təslimik.”(Kafi”, 6-448 )\nİmam Sadiq (ə) buyurur: Atam ömrünün son anlarında pis qulamları azad edib, yaxşı qulamları saxladı. Ona dedim: "Ey ata! Pisləri azad edib yaxşıları saxlayırsan?” Buyurdu: "Azad etdiklərim bir müddət mənimyanımda olmuşdular və qamçı görmüşdülər. Həmin qamçı müqabilində onları azad etdim.”("Kafi”, 2-487 )\nİshaq ibn Əmmar deyir: İmam Sadiq (ə) mənə buyurdu: "Atamın yatağını hazırlayıb yolunu gözlədim. O gəlib yatağa uzandıqdan və yuxuya getdikdən sonra öz yatağıma uzandım. Gecə onu yerində görməyib ardınca məscidə getdim. Həmin vaxt hamı yuxuda idi. Onu məsciddə səcdə halında gördüm. O nalə çəkib deyirdi: "Pərvərdigara! Sən hər bir eyb və nöqsandan paksan. Həqiqətən sən mənim Rəbbimsən. Pərvərdigara, bir bəndə olaraq sənə səcdə qılıram. Pərvərdigara, əməlim azdır, onu iki qat artır. Pərvərdigara, məni bəndələrini ayağa qaldıracağın gün əzabından qoru. Çünki sən tövbələri qəbul edən və mehribansan.("Kafi”, 3-226 )\nMüaviyə ibn Vəhəb deyir: Mədinədə imam Sadiqlə (ə) birlikdə idim. Həzrət qəfildən minikdən düşdü. Məqsədimiz bazar və ya bazar yaxınlığına getmək idi. Amma həzrət qəfildən səcdə qılıb səcdəni uzatdı. Mən onun səcdədən qalxmasını bir qədər gözlədim. Dedim: "Sənə fəda olum, nə üçün minikdən düşüb səcdə qıldın?” Buyurdu: "Allahın mənə verdiyi nemətlər yadıma düşdü.” Soruşdum ki, adamların get-gəl yerində, bazardamı? Buyurdu: "Kimsə məni görmədi!”("Mən la yəhzəruhul-fəqih”, 4-231)\nBəni-Saidə çadırlarına çatdıq. Oradakılar yuxuya getmişdi. Həzrət hər birinin libası altına bir, ya iki çörək qoydu. Sonra geri döndük. Həzrətə dedim ki, sənə fəda olum, bu insanlar haqqı tanıyırmı?” Həzrət buyurdu: "Əgər tanısaydılar, onlara duzla da yardım edərdim.”("Kafi”, 3-323 )\nƏbu Cəfər Xəsəmi deyir: İmam Sadiq mənə bir torba qızıl verib buyurdu "Bunu Bəni-Haşimdən olan bir şəxsə çatdır, amma kimin göndərdiyini demə.” Əbu Cəfər deyir: Qızıl torbasını həmin şəxsə çatdırdım. Dedi: "Allah bu qızıl torbasını göndərənə əvəz versin. Hər il mənə pul göndərir. Növbəti ilədək həmin pulla yaşayıram. Amma Cəfər Sadiqin böyük var-dövləti olduğu halda mənə kömək etmir!”(Bəsairud-dərəcat”, 495, bab 15, hədis 2; "Biharul-ənvar”, 47-21, bab 4, hədis 19 )


Azərbaycan Respublikasının Prezidenti İlham Əliyev oktyabrın 15-də Müstəqil Dövlətlər Birliyinin Dövlət Başçıları Şurasının videokonfrans formatında keçirilən iclasında iştirak edib. Teleqraf.com xəbər verir ki, dövlətimizin başçısı iclasda çıxış edib. Prezident İlham Əliyevin çıxışı -Sağ olun, hörmətli Aleksandr Qriqoryeviç. Onlayn rejimdə bugünkü sammitimizin təşkilinə görə Sizə təşəkkürümü bildirmək istəyirəm. COVID ilə bağl\nŞimali Osetiyanın paytaxtı Vladikavkaz şəhərində yerləşən cəzaçəkmə müəssisəsində qiyam qalxıb. Teleqraf.com xəbər verir ki, bu barədə “TASS”a bölgənin hüquq-mühafizə orqanlarındakı mənbə məlumat verib. Qeyd olunu ki, həbsxanada 200 məhbus qiyam qaldırıb.\nPutinə etiraz edən qadın deputatla bağlı şok qərar:\nPrezident Vladimir Putinin partiyası “Vahid Rusiya”dan olan deputat Natalya Poklonskaya müxalif çıxışlarından sonra Afrika ölkəsi Kabo-Verdeyə səfir təyin edilib. Teleqraf.com xəbər verir ki, Yaponiyada animasiya personajına çevrilən Poklonskaya ilə bağlı qərar “sürgün” adlandırılıb.\nRusiyaya qarşı təxribat ssenarisi... –\n“Rusiyanın sabit inkişafı və beynəlxalq aləmdə güclənməsi Qərbin xoşuna gəlmir, buna görə də bizə hər cür, o cümlədən sanksiyalar və informasiya təxribatları ilə təzyiq göstərməyə çalışırlar”. Teleqraf.com xəbər verir ki, bunu Rusiya Xarici işlər naziri Sergey Lavrov deyib. Onun sözlərinə görə, birtərəfli sanksiyalar və informasiya təxribatlarından tutmuş, daxili işlərə müdaxiləyə qədər bir çox qeyri-qanuni vasitələrdən istifadə\nHəm dövlətdən dotasiya alan, həm də uçuş biletlərini dəfələrlə baha qiymətə satan, lakin hər ili zərərlə başa vuran AZAL 20 ədəd yeni nəsil “Airbus320neo” və “Airbus321neo” tipli təyyarə almağa hazırlaşır. Məsələ AZAL prezidenti Cahangir Əsgərovla “Airbus Group”un Şərqi və Şimali Avropada satış üzrə regional direktoru Sergey Nedbaylo ilə müzakirə olunub. Məlumata görə, AZAL-ın təyyarə parkının 2030-cu ilə qədər yenilənməsi ba\nABŞ-ın Azərbaycandakı səfiri Li Litzenberger gənclər və idman naziri Fərid Qayıbovla görüşüb. Teleqraf.com xəbər verir ki, bu barədə ABŞ səfirliyi "Twitter"də məlumat yayıb. "Səfir Litzenberger Nazirliyin təklif etdiyi proqramlar çərçivəsində ABŞ-ın yardımının Azərbaycan gənclərinin potensiallarının öyrənilməsində necə rol oynaya biləcəyini araşdırmağı səbirsizliklə gözlədiyini söyləyib", deyə səfirliyin məlumatında qeyd edilib.\nOktyabrın 15-də MDB Dövlət Başçıları Şurasının videokonfrans formatında keçirilən iclasında çıxış edən Ermənistanın Baş naziri Nikol Paşinyan Zəngəzur dəhlizi ilə bağlı önəmli fikir söyləyib. Teleqraf.com xəbər verir ki, Paşinyan ilk dəfə Azərbaycana Zəngəzur ərazisilə Naxçıvana dəmir yolu ilə bərabər avtomobil yolunun da veriləcəyini söyləyib: “Komunikasiyaların açılması nəticəsində Ermənistan Azərbaycan vasitəsilə Rusiyayla də\nBölgənin yeni inkişaf strategiyası:\nBu gün Azərbaycan Cənubi Qafqaz regionunda aparıcı mövqeyə sahibdir. Ölkəmizin sosial-iqtisadi sahədə əldə etdiyi uğurlar onun bölgədə aparıcı mövqeyə sahib olmasına imkan verib. 30 il ərzində ərazilərinin işğalda qalmasına baxmayaraq Azərbaycan Cənubi Qafqaz regionunun iqtisadiyyatının 70 faizinə sahib olub. Bu da dövlətimizin düzgün strategiya ilə inkişafına və hədəflərə doğru qətiyyətlə irəliləməsi sayəsində mümkün olub. Bunu Teleqraf.c\nCanana ittihamlara cavab verdi: "Övladlarımdan istifadə edib, məndən..." -\nƏməkdar artist Mətanət İsgəndərlinin gəlini Canana keçmiş qaynanasının onun haqda səsləndirdiyi ittihamlara cavab verib. Canana Teleqraf.com-un suallarını cavablandırıb. - Mətanət xanımın efirdə səsləndirdiyi ittihamlar barədə nə deyə bilərsiniz? - Mətanət İsgəndərli deyir, pandemiya zamanı oğlum dedi ki, sizinlə yaşayaq. Bu real sözdür?! Bu nə deməkdir? Necə haqsız insandır?! Bildirir ki, 10 il mənə baxıb. Sən kimsən ki, mənim nəsil-köküm y\n“Krım Britaniyanın kral ailəsi də daxil olmaqla hər kəsə açıqdır”. Teleqraf.com xəbər verir ki, bunu Rusiyaya ilhaq edilmiş Ukraynanın Krım bölgəsindəki "parlamentin komitə sədri" Yuri Qempel deyib. “Krım Britaniyanın kral ailəsinin üzvləri də daxil olmaqla hər kəsə açıqdır. Onları burada qarşılayacaqlar və yarımadanın bütün gözəlliklərini göstərəcəklər. Rusiyanın Krımı ilə sevinəcəklər”, - Qempel bildirib. Sevastopol Kiçik Elml�\nTelman İsmayılovun işi ilə bağlı şok detal... –\nRusiyanın tələbi ilə Monteneqroda saxlanılan, qətl və adam oğurluğunda ittiham olunan azərbaycanlı iş adamı Telman İsmayılov bu ölkədən siyasi sığınacaq istəyib. Teleqraf.com xəbər verir ki, bu barədə İsmayılovun vəkili Marina Rusakova açıqlama verib. Vəkili iş adamının heç bir ittihamla razılaşmadığını deyib: “O, heç bir cinayətdə iştirakçı olmayıb və ittihamları qəbul etməyib”. Vəkil onu da vurğulayıb ki, Rusiya Baş Prokurorluğunun\nAzərbaycan liderinin dəmir iradəsi: İranın narahatlığı... -\nErmənistan-Azərbaycan münaqişəsi tarixdə qalıb. Azərbaycan Vətən müharibəsində qalib gəlib. Dövlətimiz münaqişənin hərbi-siyasi yolla həllinə nail olub. Ölkəmizin ərazi bütövlüyü bərpa edilib. BMT Təhlükəsizlik Şurasının qətnamələrini Azərbaycan təkbaşına icra edib. Hazırda ölkəmiz üçün əsas məsələ ərazilərin minalardan təmizlənməsi və dağıdılmış infrastrukturun bərpası, yenidən qurulmasıdır. Bu Teleqraf.com-a Milli Məclisin d\nBelarusun MDB ilə bağlı yeni planı... -\n“Rusiya tərəfi MDB-nin ildönümü ilə əlaqədar Belarusun təşəbbüsü ilə hazırlanmış, təşkilatın fəaliyyətinin əsas nəticələrini ümumiləşdirən və onun inkişafı haqqında uzunmüddətli vəzifələri müəyyən edən bəyanat layihəsini dəstəkləyir”. Teleqraf.com xəbər verir ki, bunu Rusiya Prezidenti Vladimir Putin MDB Dövlət Başçıları Şurasının iclasında çıxışı zamanı deyib.\nTürk ordusu əməliyyata başlayır – Rusiya ilə kritik müzakirə\nRusiya və ABŞ-la diplomatik danışıqlar uğursuz olacağı təqdirdə, Türkiyə Suriyada PKK/YPG terror təşkilatına qarşı yeni hərbi əməliyyatlara başlayacaq. Teleqraf.com xəbər verir ki, bu barədə “Röyters” Türkiyədəki rəsmi mənbələrə istinadla məlumat yayıb. Agentlik qeyd edib ki, ən pis ehtimalı nəzərə alan Türkiyə indidən əməliyyat hazırlığını göstərir. Məlumatda başda Tel-Rıfat olmaqla, potensial terror yuvalarının hədəfə alınaca\nKrım yarımadası istisna olmaqla Rusiyanın son illərdə bir çox ərazilər ələ keçirməsi əksər KİV-lərin diqqətindən kənarda qalıb. Halbuki son illərdə bu ölkənin sərhədləri Arktikada, Oxot və Xəzər dənizində əhəmiyyətli dərəcədə genişlənib. Rusiya XXI əsrdə hansı əraziləri əldə edib? Teleqraf.com bununla bağlı hazırladığı yazını təqdim edir. Oxot dənizində anklav Oxot dənizi Rusiya və Yaponiya sərhədlərini yuyan yarımqapalı su\nAzərbaycan və Gürcüstan prokurorluq qurumları arasında ikitərəfli hüquqi əməkdaşlığın gücləndirilməsi və mövcud əlaqələrin gələcəkdə daha da intensivləşdirilməsi məqsədilə Anlaşma Memorandumu imzalanıb. Bu barədə Teleqraf.com-a Baş Prokurorluğun Mətbuat Xidmətindən məlumat verilib. Qeyd edək ki, oktyabrın 15-də Azərbaycanın Baş prokuroru Kamran Əliyevin rəhbərlik etdiyi nümayəndə heyəti Gürcüstanın Baş prokuroru İrakli Şotadzenin dəv\nMilyarder ömürlük həbs cəzasına məhkum edildi –\nDaşınmaz əmlak imperiyası varisi, milyarder Robert Derst ən yaxın qadın dostunu öldürdüyünə görə ömürlük həbs cəzasına məhkum edilib. Teleqraf.com xəbər verir ki, R.Derst Syuzen Bermanı 2000-ci ildə Kaliforniyadakı Beverli Hillsdəki evində güllələyərək öldürüb. O bu qətl barədə HBO-nun “Milyarderin sirləri” (The Jinx) sənədli serialında təsadüfən xatırlayıb və 2015-ci ildə həmin seriyanın efirə çıxmasından az əvvəl Yeni Orleanda həbs\n“Təcili danışıqlar olmalıdır, əks halda..." -\nTeleqraf.com İran-Azərbaycan münasibətləri mövzusunu bu ölkənin Azərbaycandakı sabiq səfiri Əfşar Süleymani ilə müzakirə edib. Onunla müsahibəni təqdim edirik: - Əfşar bəy, keçmiş səfir kimi indi Azərbaycan və İran arasında yaranan durumu necə qiymətləndirirsiniz və yaranan gərginliyi aradan qaldırmaq üçün imkanlar varmı? - Müsahibələrimdə əsas fikrim belə olub ki, Azərbaycan-İran münasibətləri şəffaf olsun və qarşılıqlı inam güclənsin.\n14 yaşlı Yasini xilas edək, təcili kömək lazımdır... -\nTalassemiyadan əziyyət çəkən 14 yaşlı Yasin Abbasovun xeyirxah insanların dəstəyinə ehtiyacı var. Çarəsi təcili ilik köçürülməsidir. Yasinə bu ağır xəstəliklə mübarizə aparmaqda mərhəmətli şəxslərin dəstəyi lazımdır. Tək övladdı. Valideynləri bildiriblər ki, əməliyyat üçün az vaxt qalıb: "Təcili əməliyyat olunmalıdır. İlik köçürülməlidir. Maksimum 16 yaşına kimi əməliyyat olmalıdır. Mərhəmətli, xeyirxah insanlardan xahiş ediri\nFlora Kərimova bütün sirləri açdı: "İki dəfə güllələnmə siyahısına düşdüm, məni o, xilas etdi..." - İlk dəfə\nXalq artisti Flora Kərimova Teleqraf.com-un "Sözünü de" layihəsində qonaq olub. Çəkiliş qrupumuzu bağ evində qarşılayan Flora Kərimova səmimi etirafları ilə diqqət çəkib. Xalq artisti fəaliyyətindən, Vətən müharibəmizdən və qələbəmizdən danışıb. O, Allahı inkar etməsi haqqında yayılan fikirlərinə də münasibət bildirib. İllər sonra bütün gizlinləri açan xalq artisti iki dəfə güllələnmə siyahısını düşdüyünü də etiraf edib. Onu x\n"Ermənistan İran ilə əlbir olaraq..." -\n"Təxminən, 30 il ərzində Ermənistan İran ilə əlbir olaraq Avropaya narkotik vasitələrin daşınması üçün işğal edilmiş ərazilərimizdən istifadə edib". Teleqraf.com xəbər verir ki, bunu Azərbaycan Prezidenti İlham Əliyev Müstəqil Dövlətlər Birliyinin Dövlət Başçıları Şurasının videokonfrans formatında keçirilən iclasındakı çıxışında deyib. Prezident vurğulayıb ki, ötən il Azərbaycan daha əvvəl Ermənistanın nəzarətində olan İran ilə 1


09:10 29.11.2021 Qarabağ\n“Hal-hazırda müalicələrim davam edir, reabilitasiya mərkəzində müalicə alıram. Həkimlər deyir ki, sərbəst yeriməyin hələ uzun bir prosesdir, çünki sinirlərimdə problemlər var. İşləmirəm, dövlət tərəfindən kəsilən təqaüdü alıram. Şükür Allaha ki, maddi durum baxımından heç bir şikayətim yoxdur və bu məbləğ dolanmağımıza kifayət edir. Müalicələrimlə bağlı olaraq Bakıda müvəqqəti kirayədə yaşayıram. Ev növbəsinə də yazılmışam, yəqin ki, vaxtı çatanda verərlər”.\nBunu Moderator.az-a açıqlamasında Vətən Müharibəsi qazisi, müharibə vaxtı əsir götürülən Amin Musayev deyib. O daha sonra əlavə edib:\n“Döyüş yoldaşlarımla müntəzəm olaraq əlaqə saxlayıram, görüşürəm. Əfsuslar olsun ki, aralarında şəhid olanları da var. Döyüşə getməzdən əvvəl marketdə satıcı işləyirdim, daha sonra polis olmaq arzusu ilə yaşayırdım. Amma döyüşlərdə yaralandığım üçün yəqin ki, səhhətimlə bağlı olaraq heç vaxt polis işləyə bilmərəm. Gələcəyinə imkan olsaydı dövlət qurumlarından birində çalışmaq istərdim. Əvvəlki insan olsaydım, arzularım çox idi, amma indi ən böyük arzum əvvəlki həyata, sağlamlığıma qayıtmaqdır. İnsan həyatda başına gələnlərdən sığortalanmayıb. Hamısı Allahın əlindədir. Təbii ki, hər bir insan kimi ailə həyatı da qurmaq istəyirəm. Bu da səhhətimə bağlıdır. Şəhərə çıxıb dəniz kənarında yürüş və idman edirəm. Allah xalqımızı mənə çox görməsin, hər kəs nəsə etmək istəyir, gəlib görüşürlər. Mən əsirlikdə olanda hamının arzusu sağ-salamat vətənimə qayıtmaq idi. Bu günə qədər də mənim üçün qurban kəsirlər. Özüm də bu gün şəhidlərimizin adına keçirilən mərasimlərdə aktiv iştirak edirəm. Bu mənim borcumdur. Son nəfəsimə kimi onların yanında olacağıma söz vermişəm. Bu gün biz onların övladlarının sayəsində torpağımızda rahat gəzirik. Allah xalqımızı və insanları qorusun, bir daha müharibə olmasın, analarımızın gözü yaşlı qalmasın. Lazım gələrsə, son damla qanıma qədər yenə də vuruşmağa hazıram. Çünki biz heç vaxt bu vətənin borcundan çıxa bilmərik”, - deyə Amin Musayev deyib.\n“Tanınmış şəxslərlə paylaşımlarınızı görürük, sizə maddi dəstək göstərirlər?” sualına isə qazi belə cavab verib:\n“Mən heç kimdən maddi dəstək görmürəm və bunu gözləmirəm də. Mənəvi dəstək mənim üçün daha önəmlidir”, - deyə Amin Musayev bildirib.


Məşhur narkobaron xüsusi əməliyyatla[color=red] ələ keçirildi\n09 Yanvar 2016 - 08:32\nÖtən ilin iyulunda həbsxanadan qaçan məşhur meksikalı nakobaron Xaokin Qusman dünən ölkənin təhlükəsizlik qüvvələri tərəfindən yenidən ələ keçirilib.\nStrateq.az xarici mətbuata istinadən xəbər verir ki, Qusman əvvəlcə Meksika aeropotrtuna aparılaraq jurnalistlərə nümayiş etdirilib, sonra isə hərbi vertolyotla Altiplanodakı ağır rejimli cəzaçəkmə müəssisəsinə yerləşdirilib.\nNarkobaron Meksikanın Los-Moçis şəhərində keçirilən xüsusi əməliyyatla həbs olunub. Əməliyyat zamanı Qusman yenidən gizlənməyə çalışıb. Evini kanalizasiya yolu ilə tərk edən Qusman avtomobilində saxlanılıb.\nX.Qusman dünyanın ən çox axtarılan təhlükəli narkobaronlarındandır. Onun rəhbərlik etdiyi kartel ABŞ-da qaçaq yolu ilə kokain və heroin satışı həyata keçirir.\nBuna qədər Qusman bir neçə dəfə türmədən qaça bilib. Son dəfə o, 2014-cü ildə həbs olunmuş, 2015-ci ilin iyulunda isə 1 km-lik tunel vasitəsilə oradan qaçmışdı. Həmin iş üzrə 6 nəfər məsuliyyətə cəlb olunmuşdu.


Premium Badamdar - Bakıda 一 evlerin qiymeti, şəkillər, xəritə | Korter\n1 150 ₼-dən≈ $680\n150 ₼-yə≈ $88.4\nBadamdar, R. İsgəndərov küçəsi / G.Qarayev küçəsi\nPremium Badamdar mənzil layihələndirmələri və qiymətlər\n1-otaqlılar 55.4–75.4 m2 1 150 ₼ / m2-dən≈ $680 63 710 ₼-dən≈ $37 560\n2-otaqlılar 83.89–134.9 m2 1 150 ₼ / m2-dən≈ $680 96 474 ₼-dən≈ $56 870\n3-otaqlılar 134–155.5 m2 1 150 ₼ / m2-dən≈ $680 154 100 ₼-dən≈ $90 840\nPremium Badamdar xəri̇tədə Bakı\nPremium Badamdar-də mənzil almaq yolları\nKommunal İsti su, i̇nternet, peyk tv, əlavə generator, qaz\nLift 3 yük, 3 sərnişin\nMənzil sahəsi 55,4–155,5 m2\nMənzillərin sayı 300 (hər mərtəbədə 6 mənzil)\n«Premium Badamdar» yaşayış kompleksi – şərq ölkələrində qəbul edilmiş dizayn elementləri ilə klassik üslubda layihələndirilmiş geniş mənzilləri olan hündür bir binadır.\n«Premium Badamdar» yaşayış kompleksi Bakı şəhərində, Səbail rayonunun Badamdar qəsəbəsində yerləşir. Bu, kottec tipli evlərin üstünlük təşkil etdiyi, yaxşı ekologiyası olan ərazidə yeni, müasir mikrorayondur. Bir kilometr yarım radiusunda heç bir iri sənaye müəssisələri yoxdur.\nDayanacaq iki dəqiqəlik Badamdar şossesində yerləşir – burada avtobuslar dörd marşrut üzrə fəaliyyət göstərirlər. Minimum hərəkət fasiləsi altı dəqiqə təşkil edir. Yaxın «İçərişəhər» metro stansiyasına qədər avtomobil ilə demək olar ki, beş kilometr getmək lazımdır. Mərkəzi dəmir yolu vağzalı təxminən yeddi kilometr məsafədə yerləşir.\nYaxınlıqda bir neçə ərzaq mağazaları, bir neçə on metrlik məsafədə iki supermarket yerləşir. Yaxınlıqda aptek var, iki yüz metr məsafədə 34 saylı uşaq poliklinikası, Milli Təhlükəsizlik Nazirliyinin hospitalı, eləcə də 236 və 239 saylı orta məktəbləri yerləşir. Yaxın uşaq bağçasına qədər dörd yüz metrdən artıq deyil.\nTikinti sahəsində «n» hərfi formasında yerləşən və üç tərəfdən qapalı rahat həyət yaradan on altı mərtəbəli bina üç korpusdan ibarətdir. Yeni tikili lepka formalarla və dairəvi pəncərələrlə zəngin şəkildə bəzədilmişdir. Hər bir mənzildə daş relyef qılıncoynatma ilə eyvanlar nəzərdə tutulub. Evin hündürlüyünü panoram şüşəli yan eyvanlar artırır.\nBinanın monolit dəmir beton karkası var, divarları kərpicdən qurulur. Yeni binanın fasadı uzun müddət istilik və səs izolyasiya xüsusiyyətlərini saxlayan ekoloji cəhətdən təhlükəsiz mineral yun istilik izolyatoru ilə izolyasiya edilir.\nBöyük ölçülü pəncərələr enerjiyə qənaət edən ikiqat şüşələrlə şüşələnib ki, bu da maksimum səviyyəli rahatlıqla otaqların yüksək dərəcədə insolyasiyasını təmin edir. Yeni tikilinin texniki təchizatına daxildir:\naltı ədəd səssiz liftlər-hər blokda bir yük və bir sərnişin lifti;\nmüasir mühəndis kommunikasiyaları və texnoloji avadanlıq;\ngüclü, etibarlı elektrik generator ilə təchiz olunmuş təcili elektrik enerji sistemi.\nLayihə üzrə daxili həyətdə istirahət zonasının yaradılması nəzərdə tutulub. Xaricdən idman meydançası tikilir. Layihəçilərin uşaq meydançasını həyətdən kənara çıxarma qərarları bir qədər təəccüblüdür. Buna baxmayaraq, kifayət qədər geniş və yaxşı təchiz edilmiş oyun sahəsinin yaradılması planlaşdırılır, idman meydançası yüksək bir hasar ilə əhatə olunacaq. Müasir küçə işıqları quraşdırılır, ağaclar və dekorativ kollar əkilir. Geniş avtomobil yolları çəkilir, avtomaşınların müvəqqəti dayanacağı üçün parkovka yerləri təşkil olunur. Birmərtəbəli yeraltı parkinq tikilir.\n«Premium Badamdar» yaşayış kompleksində kifayət qədər böyük bir seçimi olan mənzil planlaşdırması var, burada sahəsi 55-155 m2olan bir, iki və üç otaqlı mənzillər almaq olar.\nTikinti şirkəti mənzil satışını nağd ödəmə ilə həyata keçirir, hissə-hissə ödəmə və ipoteka verilməsi haqqında qərar fərdi qaydada qəbul edilir. Mənzillərin satış qiyməti seçilmiş variantdan asılıdır, yeni tikilidə həm təmirli, həm də təmirsiz mənzillər əldə etmək olar.\nİşləri Bakı şəhəri ərazisində daşınmaz əmlak tikintisi ilə məşğul olan «Serq-F» şirkəti aparır. Onun hesabında bir neçə uğurla təhvil verilmiş yaşayış kompleksləri var. Ofisin ünvanı tikinti şirkətinin rəsmi saytında göstərilib.\nPremium Badamdar-i bəyəndiniz?\nBu yaşayış kompleksini həm də belə adlandırırlar Premiyum Badamdar.\nBakıda-da olan Premium Badamdar-də hansı mənzillər satılır?\nPremium Badamdar-də m2 neçəyədir?\nBu kompleksdə m2 1150 ₼-dan başlayır.\nBakıda-da olan Premium Badamdar-də mənzil necə almaq olar?\nPremium Badamdar-də mənzil almaq yolları: Kupça.\nPremium Badamdar-i nə vaxt istifadəyə veriləcək?\nPremium Badamdar – i̇stifadəyə verilmişdir.


Muxtar respublikada taxıl biçininə başlanılıb - serqqapisi.az\nMuxtar respublikanın Ordubad, Culfa və Kəngərli rayonlarında taxıl biçininə start verilib. Bununla əlaqədar olaraq “Naxçıvan Aqrolizinq” Açıq Səhmdar Cəmiyyətində səyyar müşavirə keçirilib.\nMüşavirədə cəmiyyətin Texniki şöbəsinin rəisi Həzi Həsənov bildirib ki, builki taxıl biçinində 94 kombayn iştirak edəcək. Kombaynlar saz vəziyyətə gətirilib, kifayət qədər ehtiyat hissəsi alınıb.\nBiçin zamanı kombaynlara yerlərdə servis xidmətləri də göstəriləcək. Hər bir kombaynçı və sahibkar hər hansı bir problemlə üzləşərsə, “Naxçıvan Aqrolizinq” Açıq Səhmdar Cəmiyyətinə və onun rayon bazalarına müraciət edə bilərlər. Onların hər bir müraciəti yerindəcə həll olunacaq.\nKənd Təsərrüfatı Nazirliyinin şöbə müdiri Xaliq Abbasov qeyd edib ki, torpaq mülkiyyətçiləri yaradılan şəraitdən səmərəli istifadə etməklə zəmiləri yaxşı becəriblər. Bu il taxılın alış qiymətləri növlərinə görə artırılıb. Belə ki, arpanın alış qiyməti bir kiloqramı 30, buğdanın 1 kiloqramı 35 və qarğıdalının 1 kiloqramı 40 qəpik olub. Verdikləri taxılın dəyəri nağd şəkildə təsərrüfat sahiblərinə yerindəcə ödəniləcək.\nDövlət Yanğın Təhlükəsizliyi İdarəsinin rəisi, daxili xidmət polkovnik-leytenantı Ehtiram Məmmədov və Fövqəladə Hallar Nazirliyinin bölmə rəisi, daxili xidmət mayoru Mirtaleh Seyidov ot-taxıl biçinində yanğın təhlükəsizliyi qaydalarına ciddi riayət olunması məsələlərindən danışıblar.


Azərbaycanda koronavirusa yoluxan və ölənlərin bölgələr üzrə son statistikası | AzPolitika — onlayn siyasi-ictimai qəzet\nDərc olunub: 07/08/2020 - 10:31\nAzərbaycanda koronavirusa yoluxanların 56.3 faizi Bakının payına düşür.\nTrend-in məlumatına görə, yoluxmanın 6.7 faizi Gəncə-Qazax, 16.1 faizi Abşeron yarımadası, 9.4 faizi Aran zonası, 4.5 faizi isə Lənkəran şəhərində qeydə alınıb. Yoluxanların 0.8 faizi xaricdən gələnlərdir.\nHazırda ölkə üzrə yoluxma hallarının 1.5 faizi Şəki-Zaqatala, 1.9 faizi Quba-Xaçmaz, 1 faizi Yuxarı Qarabağ bölgəsində, 1,7 faizi isə Dağlıq Şirvan ərazilərindədir. Naxçıvanda yoluxma 0 faizdir.\nQeyd edək ki, ölkə ərazisində indiyə qədər 766 179 test aparılıb. Aktiv xəstə sayı 3 493 nəfərdir, onlardan 263 nəfər reanimasiyadadır, 58 nəfər isə süni tənəffüs aparatına qoşulub.


Chaga Mushroom, bu məqalədə müzakirə olunacaq faydalı xassələri, XVI əsrin ətrafında ənənəvi tibb istifadə olunur. Bizim əcdadlarımız o, həqiqətən kömək edə bilər xəstəliklərin bir çox bilirdi. Bu gün milli, həm də ənənəvi tibb yalnız istifadə olunur. Dövrümüzün Hörmətli həkimlərin demək olar ki, yekdilliklə Chaga çox faydalı olduğunu dövlətdir.\nSiz nə bilmirəm? Şübhəsiz ki, siz onu yalnız xəbərdar deyil, ona dəfələrlə görmüşəm. təcrübəsiz şəxs üçün bu göbələk xüsusi diqqət layiq deyil sahilində, bir kəsib atmaq artıq görünmür. Bu məsələdə təhsil insanlar bu həqiqətən bilir ki , bir faydalı məhsul, bir çox faydalı ola bilər harada.\nterapevtik məqsədlər üçün yalnız yaşayan ağac toplanmış olan göbələk istifadə edin. Mushroom Chaga, biz analiz faydalı xassələri müxtəlif bioloji aktiv maddələrin bir plüralizmi var. Bu kalsium, kül (onun tərkibində daxildir silisium oksid), natrium, manqan, alüminium və sink. O, həmçinin aşağıdakı ehtiva qarışqa turşusu, turşuları vanillic turşusu, Okzalik turşusu və s. Lakin polysaccharides kifayət qədər, eləcə də lif var. Ümumiyyətlə, onun kimyəvi tərkibi kifayət qədər öyrənilir ki, qeyd dəyər. İndi faydalı Chaga nə haqqında danışmaq üçün vaxt var. İnanın ki, bu zəruri göbələk çox hallarda ola bilər.\nchaga olan bütün maddələr xəstəliklərin bir sıra kömək edə bilər. Chaga daxildir Hər hansı bir dərman, çox güclü biogen stimulyator var. Ancaq burada heç bir həkim ilə məsləhətləşmək üçün ən yaxşı maraq, öz bu göbələk istifadə başlamaq üçün tövsiyə olunur.\nBu gün elmi ki chaga sübut edir:\n- duodenal xoralar və mədə xoralar şəfa təşviq edir;\n- Bizim orqanının neurohormonal və sinir sisteminə müsbət təsir;\n- mədə-bağırsaq traktının fəaliyyətini yaxşılaşdırır;\n- çox yaxşı immun sisteminin gücləndirilməsi;\n- antibakterial xüsusiyyətlərə malikdir;\n- yaxşı bir sidikqovucu kimi istifadə edilə bilər;\n- gücləndirir və təzyiq nəbzini normallaşdırır;\n- tənəffüs və ürək-damar sistemi təsir;\n- bir anti-iltihab agent edir;\n- bu virus əleyhinə və anti-fungal xassələri var;\n- təbliğ yaraların şəfa qəddarlıq dərəcə müxtəlif;\n- xərçəng ilə mübarizə;\n- qan şəkər səviyyəsi azaldır.\nbir adam müalicə zaman, bu göbələk əsasında narkotiklərlə bağlı, qida müxtəlif süd məhsulları (pendir, qatıq, və s.), meyvə və tərəvəz, mineral su, etmək tövsiyə olunur meyvə çay otlar, çörək, kəpək və yumurta ilə.\nmüalicə zamanı ədviyyat və isti sousu, güclü qəhvə və çay, ət və kolbasa, qatılaşdırılmış bulyonlar, turşu hər cür yemək məsləhət görülmür.\nonun hazırlanması üçün bəzi məsləhətlər\nChaga Mushroom, bu məqalədə müzakirə olunub faydalı xassələri, sadəcə yüksək temperaturda dəmləmək bilər ki, maddələr ehtiva edir. Bu qaynatmaq arzu olunan deyil o deməkdir ki, hazırlıq isti su ilə doldurmaq tələb olunur hallarda, su isti və doxsan beş dərəcə deyil ki, əmin etmək lazımdır.\ngöbələk xassələri atalarımızın məlum edilmişdir, və indi onlar üçün, və biz bu göbələk təşəkkür edirik. O, bir çox yollarla həqiqətən gözəl və unikal edir. Və nəhayət mən bir daha insanlar hələ o kömək etmək hər şeyi deyil bilirik ki, demək istəyirəm. Tezliklə göbələk faydalı xüsusiyyətləri geniş siyahısı genişləndirəcək ki, çox ehtimal olunur.\nArachidonic turşusu, insan orqanizmi üçün fayda və ya zərər\nHipolipidemik pəhriz: çəki və aşağı xolesterol itirmək necə\nFaydalı xüsusiyyətləri və kaloriyi bibər\nÖzünüz həyat yaradın. Özünüzü birlikdə çəkmək üçün necə\nAkhtyrsky Cathedral (Eagle). Akhtyrsky Cathedral\nMaria Riva - aktrisanın tərcümeyi\nNecə evdə qaynadılmış jeans etmək üçün necə?\nLələk hazırlanmış Christmas tree. öz əlləri ilə bir gözəl bəzək ağac etmək necə məlumat əldə edin


Yeni Yaradılmış "Azərbaycan Kredit Bürosu" Nə Işlə Məşqul Olacaq?\nAzərbaycanda saxlanılan 2 İran vətəndaşı ölkələrinə qaytarılıb\n“PayPal” 39 mlrd. dollara “Pinterest”i almaq üçün danışıqlar aparır\nAzərbaycan kartofu xaricə daşınır – 40 milyon dollar gəlir gətirib\n“Twitter” şirkəti “Sphere” messencerini alıb\nHome Məqalələr Maliyyə Yeni yaradılmış “Azərbaycan Kredit Bürosu” nə işlə məşqul olacaq?\nYeni yaradılmış “Azərbaycan Kredit Bürosu” nə işlə məşqul olacaq?\nŞəkil 1. Kredit büroları, fəaliyyət prosesi.\nAzərbaycan Kredit Bürosu Prezident İlham Əliyev tərəfindən maliyyə xidmətlərinin əlçatanlığının daha da artırılması istiqamətində fiziki və hüquqi şəxslərin maliyyə öhdəliklərinin icrası barədə uzunmüddətli məlumat bazasının formalaşdırılması, borc münasibətlərində maliyyə nəzarətinin möhkəmləndirilməsi və maliyyə sisteminin sabitliyinin təmin olunması məqsədi ilə yaradılıb. “Kredit büroları haqqında” qanunda kredit bürolarının yaradılması, onların fəaliyyətinin hüquqi əsaslarının formalaşdırılması, bürolar tərəfindən kredit tarixçələrinin hazırlanması və bu kimi digər məsələlərin həyata keçirilməsi prinsipləri nəzərdə tutulur.\nAzərbaycanda fəaliyyət göstərən səkkiz bank tərəfindən təsis olunan “Azərbaycan Kredit Bürosu”nun əsas fəaliyyət istiqamətləri kimi kredit tarixçəsi subyektinin kredit tarixçəsindəki informasiyaların, yəni cari və ödənilən borclar, ödəmə qabiliyyəti və borc öhdəliklərinin təminatı, eləcə də icra intizamı haqqında məlumatların toplanması, saxlanılması, təhlil olunması və kredit hesabatlarının aparılması nəzərdə tutulur. Kredit tarixçələrinin formalaşdırılması üçün maliyyə sektorunun iştirakçıları ilə yanaşı nisyə mal alqı-satqısı fəaliyyəti ilə məşğul olan fiziki şəxslər, mobil telefon operatorları və kommunal xidmətlər göstərən müəssisələr də kredit bürosuna müvafiq məlumatları təqdim edəcəklər.\nKredit bürosu kredit tarixçələrindən istifadə etməklə kredit hesabatları formalaşdırır. Bu hesabatlar isə öz növbəsində, borc öhdəliyinin yaranması və mövcud öhdəliklərə dəyişikliklər olunması, münasibətlərin tənzimlənməsi zamanı ödəmə qabiliyyətinin və öhdəliklərin icra intizamının dəyərləndirilməsinə imkan yaradır. Nəzərdə tutulan kredit hesabatlarını kredit tarixçəsinin məlumat təchizatçıları, kredit tarixçəsinin subyekti, müəyyən olunan hallarda və qaydada müvafiq hüquq-mühafizə qurumları, nəzarət orqanı və notariuslar əldə etmək hüququna malikdir.\nBelə ki, kredit bürolarının əhəmiyyətinə nəzər saldıqda üç mühüm amil qeyd olunmalıdır:\nKredit əlçatanlığının yaxşılaşdırılması;\nməsuliyyətli kreditləşdirmə sisteminin formalaşdırılması və kredit itkilərinin azaldılması;\nsistematik riskin idarə olunmasında bank nəzarəti mexanizminin gücləndirilməsi.\nKreditə əlçatanlığın yaxşılaşdırılması\nİlk növbədə, kredit büroları kreditorlar üçün asimmetrik informasiyanın azaldılması və aradan qaldırılması, bununla da kredit alınma imkanları və prosesinin daha da asandlaşdırılmasına töhfə verir. Həmçinin, kiçik və orta sahibkarlıq (KOS) subyektləri barədə lazimi məlumat bazasının formalaşdırılması ilə bu sahəyə maliyyə vəsaitinin ayrılması riskinin və müvafiq olaraq kredit faiz dərəcəsinin azalması hesabına KOS-ların fəaliyyəti üçün mövcud məhdudiyyətlərin aradan qaldırılması təmin edilir. Nəticə etibarı ilə, ÜDM-ə nisbətdə kreditlərin səviyyəsinin artımı gözlənilə bilər.\nMəsuliyyətli kreditləşdirmə sisteminin formalaşdırılması və kredit itkilərinin azaldılması\nLazimi məlumatların mövcudluğu sağlam və səmərəli kreditləşmənin həyata keçirilməsini təmin edir. Başqa sözlə, kreditorlar tərəfindən potensial borcalanların sayı artırıla, ödəmə qabiliyyəti aşağı olan və ya olmayan müştərilərə kredit verilməsi dayandırıla, eyni zamanda ödəmə qabiliyyəti yuxarı olan borcalanlar üçün isə daha əlverişli kredit faiz dərəcələri təklif oluna bilər. Bu bürolar müştərilərin (borcalanların) öz öhdəliklərini ödəniş qrafikə uyğun olaraq icra etmələrinə təkan verməklə yanaşı, qeyri-fəal və problemli kreditlərin, bankların borc dərəcəsinin (bankların xərclərinin), defolt nisbətinin azaldılmasını da təmin edir.\nSistematik riskin idarə olunmasında bank nəzarəti mexanizminin gücləndirilməsi\nKredit büroları maliyyə nəzarəti funksiyasını həyata keçirən qurum üçün sistematik risklərin müəyyənləşdirilməsi, təhlili və qarşısının alınması üçün lazimi məlumat bazasını formalaşdırır. Qeyd olunan məlumatlar bazası vasitəsi ilə, nəzarət olunan maliyyə təşkilatları üçün müvafiq kapital və ehtiyyat tələblərinin müəyyənləşdirilməsi, maliyyə institutlarının kreditləşdirmə fəaliyyətində kredit hesabatlarından istifadə dərəcəsinin yoxlanılması, konsentrasiya riskinə nəzarətin təmin olunması, müvafiq sahə üzrə kredit riskinin dəyərləndirilməsi, istehlak krediti ilə bağlı yarana biləcək böhranın əsas təkanverici amili olan istehlak krediti səviyyəsinin yoxlanılması kimi nəzarətedici funksiyaların tətbiqi təmin edilə bilər.\nBeləliklə, kredit bürolarının yaradılması Azərbaycan Respublikası Prezidenti İlham Əliyev tərəfindən 2016-cı il 6 Dekabr tarixli 1138 nömrəli qəbul olunmuş Fərmanına əsasən “Milli İqtisadiyyat və iqtisadiyyatın əsas sektorları üzrə Strateji Yol Xəritələrinin təsdiq edilməsi haqqında” tədbirlər planında nəzərdə tutulan “Azərbaycan Respublikasında Maliyyə xidmətlərinin inkişafına dair Strateji Yol Xəritəsində” qeyd olunan prioritetlərin həyata keçirilməsi istiqamətində atılan mühüm addımlardan biridir.\nTəhlil edir: İqtisadi İslahatların Təhlili və Kommunikasiya Mərkəzinin departament rəhbəri Ayaz Çaparlı\nPrevious article Vergilər Nazirliyi korrupsiyanın tam kökünün kəsilməsi üçün bütün resursları səfərbər edəcək\nNext article Hərracda 33 dövlət əmlakı özəlləşdirildi – Aralarında səhmdar cəmiyyət də var


165-IIQ - Prokurorluq orqanları işçilərinin fərqlənmə nişanları və xüsusi geyim forması haqqında\nProkurorluq orqanları işçilərinin fərqlənmə nişanları və xüsusi geyim forması haqqında\nAzərbaycan Respublikasının Qanunvericilik Toplusu (Dərc olunma tarixi: 31-07-2001, Nəşr nömrəsi: 07, Maddə nömrəsi: 450)\n1. Prokurorluq orqanları işçilərinin fərqlənmə nişanları və xüsusi geyim formasının təsviri təsdiq edilsin (əlavə olunur).\n165-IIQ saylı Qanunu ilə\nProkurorluq orqanları işçilərinin fərqlənmə nişanları və xüsusi geyim formasının\n1. Fərqlənmə nİşanları\nProkurorluq orqanları işçilərinin fərqlənmə nişanları çiyinüstu paqonlardır. Həqiqi dövlət ədliyyə müşaviri, I dərəcəli dövlət ədliyyə müşaviri, II dərəcəli dövlət ədliyyə müşaviri və III dərəcəli dövlət ədliyyə müşaviri üçün yarımyumşaq materialdan hazırlanmış paqonun aşağı hissəsi düzbucaqlı, paralel tərəflərinin uzunluğu 15 və 17 sm olmaqla arxa tərəfi iti, ön tərəfi kor bucaq şəklində, eni isə 6 sm olur. Paqonun yan kənarları 4 mm enində yaşıl mahuddan hazırlanmış kantla haşiyələnir. Ondan aşağı rütbələr üçün paqonun yuxarı hissəsi yarımdairəvi, orta xətt üzrə uzunluğu 17 sm, eni 5 sm olur. Paqonun kənarları, aşağı kənarı istisna olmaqla, 4 mm enində yaşıl mahuddan hazırlanmış kantla haşiyələnir.\nPaqonlar pencəyə, paltoya, plaşa və köynəyə bərkidilir.\nHəqiqi dövlət ədliyyə müşaviri, I dərəcəli dövlət ədliyyə müşaviri, II dərəcəli dövlət ədliyyə müşaviri və III dərəcəli dövlət ədliyyə müşavirinin paqonları mahud astar üzərində xüsusi toxunmuş gümüşü rəngli liflərdən hazırlanır.\nHəqiqi dövlət ədliyyə müşavirinin paqonunun üzərində 40 mm diametri olan qabarıq şəkilli qızılı rəngli lifdən Azərbaycan Respublikasının Dövlət gerbi, ondan aşağı hissədə diametri 40 mm olan qabarıq şəkilli səkkiz guşəli ulduz hörülür. Paqonun aşağı kənarından ulduzun mərkəzinə qədər olan məsafə 45 mm, gerb ilə ulduzun mərkəzləri arasındakı məsafə isə 65 mm olur (şəkil 1).\nI dərəcəli dövlət ədliyyə müşavirinin paqonu üzərində uzununa doğru orta xətt üzrə, qızılı rəngli liflərdən diametri 30 mm olan qabarıq şəkilli üç ədəd səkkiz guşəli ulduz hörülür. Paqonun aşağı kənarından 1-ci ulduzun mərkəzinə məsafə 35 mm, ulduzların mərkəzləri arasındakı məsafə isə 40 mm olur (şəkil 2).\nII dərəcəli dövlət ədliyyə müşavirinin paqonu üzərində uzununa doğru orta xətt üzrə, qızılı rəngli liflərdən diametri 30 mm olan qabarıq şəkilli iki ədəd səkkiz guşəli ulduz hörüpür. Paqonun aşağı kənarından 1-ci ulduzun mərkəzinə məsafə 45 mm, ulduzların mərkəzləri arasındakı məsafə isə 60 mm olur (şəkil 3).\nIII dərəcəli dövlət ədliyyə müşavirinin paqonu üzərində ortada qızılı rəngli liflərdən diametri 30 mm olan qabarıq şəkilli bir ədəd səkkiz guşəli ulduz hörülür. Paqonun aşağı kənarından ulduzun mərkəzinə qədər məsafə 75 mm olur (şəkil 4).\nBaş ədliyyə müşavirinin, Ədliyyə müşavirinin və Kiçik ədliyyə müşavirinin paqonları mahud astar üzərində gümüşü rəngli liflərdən hazırlanır və onların üzərində paqonun uzununa doğru mərkəzdən bir-birindən 10 mm aralı hər birinin eni 3 mm olmaqla yaşıl rəngli iki paralel xətt olur (şəkil 5).\nBaş ədliyyə müşavirinin paqonu üzərində qızılı rəngli metaldan diametri 20 mm olan səkkiz guşəli üç ulduz bərkidilir. Ulduzlardan ikisi paralel xətlərin hər birinin üzərində, üçüncüsü isə onlardan yuxarıda paralel xətlərin arasında yerləşdirilir. Paqonun aşağı kənarından paralel xətlərin üzərində olan ulduzların mərkəzinə məsafə 25 mm, bu ulduzların mərkəzindən paralel xətlərin arasında olan ulduzun mərkəzinə məsafə 30 mm-dir (şəkil 6).\nƏdliyyə müşavirinin paqonu üzərində qızılı rəngli metaldan diametri 20 mm olan 8 guşəli iki ulduz bərkidilir. Ulduzlar paralel xətlərin hər birinin üzərində yerləşdirilir. Paqonun aşağı kənarından ulduzların mərkəzinə məsafə 25 mm-dir (şəkil 7).\nKiçik ədliyyə müşavirinin paqonu üzərində paralel xətlərin arasında qızılı rəngli metaldan diametri 20 mm olan səkkiz guşəli bir ulduz bərkidilir. Paqonun aşağı kənarından ulduzun mərkəzinə məsafə 50 mm-dir (şəkil 8).\nI dərəcəli hüquqşünas, II dərəcəli hüquqşünas və III dərəcəli hüquqşünasın paqonları mahud astar üzərində gümüşü rəngli liflərdən hazırlanır və onların üzərində paqonun uzununa doğru mərkəzdə eni 3 mm olan bir yaşıl rəngli xətt olur (şəkil 9).\nI dərəcəli hüquqşünasın paqonu üzərində qızılı rəngli metaldan diametri 15 mm olan səkkiz guşəli dörd ulduz bərkidilir. Ulduzlardan ikisi mərkəzi xəttin sağında və solunda, ikisi isə yuxarıda mərkəzi xəttin üzərində yerləşdirilir. Paqonun aşağı kənarından mərkəzi xəttin sağında və solunda olan ulduzların mərkəzinə, habelə ulduzların mərkəzləri arasındakı məsafə 25 mm-dir (şəkil 10).\nII dərəcəli hüquqşünasın paqonu üzərində qızılı rəngli metaldan diametri 15 mm olan səkkiz guşəli üç ulduz bərkidilir. Ulduzlardan ikisi mərkəzi xəttin sağında vo solunda, biri onlardan yuxarıda mərkəzi xəttin üzərində yerləşdirilir. Paqonun aşağı kənarından mərkəzi xəttin sağında və solunda olan ulduzların mərkəzinə məsafə 25 mm, bu ulduzların mərkəzindən xəttin üzərində yerləşən ulduzun mərkəzinə məsafə 30 mm-dir (şəkil 11).\nIII dərəcəli hüquqşünasın paqonu üzərində qızılı rəngli metaldan diametri 15 mm olan səkkiz guşəli iki ulduz bərkidilir. Ulduzlar mərkəzi xəttin sağında və solunda yerləşdirilir. Paqonun aşağı kənarından ulduzların mərkəzinə məsafə 25 mm-dir (şəkil 12).\nBaş ədliyyə müşaviri, Ədliyyə müşaviri, Kiçik ədliyyə müşaviri, I dərəcəli hüquqşünas, II dərəcəli hüquqşünas və III dərəcəli hüquqşünasın paqonları yuxarı hissədən pencəyə, paltoya, plaşa və köynəyə diametri 15 mm olan, üzərində Azərbaycan Respublikasının Dövlət gerbi həkk olunmuş qızılı rəngli metaldan hazırlanmış düymə ilə bərkidilir.\n2. Geyİm forması\n2.1. Prokurorluq işçilərinin qış geyim forması göy rəngli kabardin parçadan hazırlanmış kostyumdan ibarətdir.\nPencək iki tərəfi düymələnən, qatlama yaxalıqlı olur. Hər cərgədə iki ədəd olmaqla üç cərgə, diametri 20 mm olan qızılı rəngli metaldan hazırlanmış, üzərində Azərbaycan Respublikasının Dövlət gerbi həkk olunmuş düymələr tikilir və aşağı iki cərgə düymələrdən ikisi işlək, qalanları isə dekorativ olur. Pencəyin hər iki yanında üstü qapaqlarla örtülən içəriyə tikilən cibləri, sol döş hissədə qapaqsız içəriyə tikilən cibi olur, qolları iki tikişli olmaqla uc hissədən 10 sm aralı manjetdən ibarətdir. Manjet və pencəyin yaxalığının üst hissəsi 2,5 mm enində yaşıl rəngli kantla haşiyələnir. Manjetlərin hər birinə diametri 15 mm olan qızılı rəngli metaldan hazırlanmış üzərində Azərbaycan Respublikasının Dövlət gerbi həkk olunmuş üç ədəd düymə sıra ilə tikilir (şəkil 13,17).\nHəqiqi dövlət ədliyyə müşaviri, I dərəcəli dövlət ədliyyə müşaviri, II dərəcəli dövlət ədliyyə müşaviri və III dərəcəli dövlət ədliyyə müşavirinin pencəyinin yaxalıqlarının üst hissəsinə eni 12 mm olan palıd yarpaqları ilə əhatələnmiş prokurorluğun emblemi hörülür. Pencəyin qollarındakı manjetlərin altında 6 mm məsafədə 3 mm diametri olan qızılı rəngli qaytan, daha aşağı 6 mm məsafədə eni 12 mm olan qızılı rəngli palıd yarpaqları hörülür (şəkil 14,15).\nBaş ədliyyə müşaviri, Ədliyyə müşaviri, Kiçik ədliyyə müşaviri, I dərəcəli hüquqşünas, II dərəcəli hüquqşünas və III dərəcəli hüquqşünasın pencəyinin yaxalıqlarının üst hissəsinə prokurorluğun qızılı rəngli metaldan hazırlanmış emblemi bərkidilir (şəkil 16).\nQadınlar üçün eyni biçimli, lakin sol tərəfə düymələnən pencək tikilir (şəkil 18).\nŞalvarlar göy rəngli kabardin parçadan manjetsiz olur və onun yan tikişi boyu 2,5 mm enində yaşıl rəngli kant tikilir.\nHəqiqi dövlət ədliyyə müşaviri, I dərəcəli dövlət ədliyyə müşaviri, II dərəcəli dövlət ədliyyə müşaviri və III dərəcəli dövlət ədliyyə müşavirinin şalvarlarındakı kanta paralel hər iki hissədə ondan 0,5 sm aralı eni 22 mm olan yaşıl rəngli yun parçadan iki zolaq tikilir (şəkil 19).\nQadınlar üçün bir qapalı büküyü olan yubka tikilir.\nKostyumla geymək üçün üst köynəyi ağ rəngli nazik parçadan hazırlanır və yaxalığı qalstuk üçün nəzərdə tutulur. Qalstuk göy rəngli olur.\nQadınlar üçün köynək eyni biçimli olmaqla sol tərəfə düymələnir.\nHəqiqi dövlət ədliyyə müşaviri, I dərəcəli dövlət ədliyyə müşaviri, II dərəcəli dövlət ədliyyə müşaviri və III dərəcəli dövlət ədliyyə müşaviri üçün furajka boz, aşağı rütbələr üçün göy rəngli parçadan hazırlanır. Onun üst dövrəsi yaşıl rəngli kantla əhatə olunur, qara laklı günlüyü olur.\nHəqiqi dövlət ədliyyə müşaviri, I dərəcəli dövlət ədliyyə müşaviri, II dərəcəli dövlət ədliyyə müşaviri və III dərəcəli dövlət ədliyyə müşavirinin furajkasının qabağında qızılı rəngli saplardan toxunmuş eni 15 mm olan ikiqat qaytan qızılı rəngli sapla yenidən eşilərək diametri 15 mm olan, üzərində Azərbaycan Respublikasının Dövlət gerbi həkk olunmuş iki düymə ilə bərkidilir. Qaytandan yuxarı furajkanın dövrəsinin üzərində tam ortada qızıl rəngli palıd yarpaqları ilə simmetrik şəkildə əhatə olunmuş prokurorluğun emblemindən ibarət qızılı rəngli kokarda bərkidilir. Furajkanın günlüyünün kənarı boyu qızılı rəngli hörmə qaytan yerləşdirilir və onun üstündə simmetrik şəkildə qızılı rəngli palıd yarpaqları olur (şəkil 20).\nBaş ədliyyə müşaviri, Ədliyyə müşaviri, Kiçik ədliyyə müşaviri, I dərəcəli hüquqşünas, II dərəcəli hüquqşünas və III dərəcəli hüquqşünasın furajkalarında eni 10 mm olan qızılı rəngli saplardan hörülmüş hörmə qaytan üzərində Azərbaycan Respublikasının Dövlət gerbi həkk olunmuş iki düymə ilə bərkidilir. Bunların qızılı rəngli kokardası simmetrik olaraq dəfnə yarpaqları ilə əhatə olunmuş prokurorluğun emblemindən ibarətdir (şəkil 21).\nQış fəslində geyinmək üçün Həqiqi dövlət ədliyyə müşaviri, I dərəcəli dövlət ədliyyə müşaviri, II dərəcəli dövlət ədliyyə müşaviri və III dərəcəli dövlət ədliyyə müşaviri üçün boz rəngli, digər rütbələr üçün isə qara rəngli laklanmış günlüyü olan qaragül papaq hazırlanır. Papaqlarda fərqlənmə nişanları furajkalarda olan fərqlənmə nişanları ilə eynidir (şəkil 22, 23).\nQadınlar üçün müvafiq olaraq beret və günlüksüz qaragül papaq verilir (şəkil 24, 25).\nPalto göy rəngli drap parçadan tikilir. İki tərəfi düymələnən, qatlama yaxalıqlı, arxadan tikişli və aşağı hissəsində bir açıq büküklü, içəri tikilmiş üstü qapaqlı, yan cibləri olur. Paltonun yaxasına diametri 20 mm olan qızılı rəngli metaldan hazırlanmış, üzərində Azərbaycan Respublikasının Dövlət gerbi həkk olunmuş hər cərgədə iki ədəd olmaqla üç cərgə düymə tikilir. Aşağı iki cərgə düymələrdən ikisi işlək, qalanlan isə dekorativ olur. Paltoların manjetləri pencəkdəki manjetlərlə eynidir (şəkil 26).\nPaltonun fərqlənmə nişanları pencəkdəki fərqlənmə nişanları ilə eynidir.\nPlaş göy rəngli plaş parçasından palto formasında tikilir. Plaşın beldən bağlanan, eni 50 mm olan kəmari olur.\nQadınlar üçün palto və plaş eyni biçimli olur, lakin sol tərəfə düymələnir.\n2.2. Prokurorluq işçilərinin mövsümi geyimi göy rəngli nazik parçadan hazırlanmış qış geyim formasına uyğun kostyum, ağ rəngli uzunqol köynək, göy rəngli qalstukdan ibarətdir (şəkil 27).\n2.3. Prokurorluq işçilərinin yay geyim forması nazik göy rəngli parçadan qış şalvarı formasında hazırlanmış şalvar, ağ rəngli nazik parçadan hazırlanmış qısaqollu üst köynəyindən ibarət olur. Köynəyin döş hissəsində üstdən tikilmiş qapaqlı iki cibi olur. Ona pencəklər üçün nəzərdə tutulmuş paqonlarla eyni ölçüdə paqon bərkidilir. Paqonun kənarları aşağı kənarı istisna olmaqla 4 mm enində ağ kətan parça ilə haşiyələnir və köynəyə bərkidilən düymədən 5 mm aşağı hissəsinə ortada prokurorluğun emblemi bərkidilir (şəkil 28, 29).\nQadınların yay formasında köynək sola düymələnir və yubkaları qış yubkası formasında hazırlanır (şəkil 30).\n2.4. Mövsümi və yay ayaqqabısı qara rəngli dəridən hazırlanmış ayaqqabıdan, qış fəsli üçün isə eyni rəngli yarımçəkmədən ibarətdir.\n2.5. Həqiqi dövlət ədliyyə müşaviri, I dərəcəli dövlət ədliyyə muşaviri, II dərəcəli dövlət ədliyyə müşaviri və III dərəcəli dövlət ədliyyə müşaviri üçün əlavə olaraq boz rəngli şərf, təbii dəridən qara əlcək, ayaqqabı və qayış nəzərdə tutulur.\n3. Prokurorluq işçilərinin xüsusi geyiminin verilməsi normaları və istifadə müddətlərinə dair qaydalar Azərbaycan Respublikasının Baş Prokuroru tərəfindən müəyyən edilir.\n4. Hərbi prokurorluq işçilərinin geyim forması hərbi qulluqçular üçün müəyyən edilmiş formadır, lakin onların paqonları və yaxalıqları üzərində müvafiq olaraq prokurorluğun emblemi yerləşdirilir.\n4.1. Hərbi prokurorluq işçilərinə geyim formasının verilmə norması və istifadə müddətləri hərbi qulluqçular üçün qanunvericilikdə nəzərdə tutulmuş qaydada həll olunur.\nAzərbaycan Respublikası Prokurorluq orqanları işçilərinə geyim formasının verilmə norması və istifadə müddətləri\n2 ədəd (göy)\nYay üst köynəyi\nYay şalvarı (yubka)